Huobi pokreće platformu za prodaju tokena kako bi investitorima omoguće preprodaju altkoina\nBTC $ 46,983 ETH $ 1,491 XRP $ 0.44 BCH $ 492 EOS $ 3.77 DOGE $ 0.0502\nSingapurska berza kriptovaluta Huobi Global pokreće namensku platformu za prodaju tokena u preprodaji, potvrdila je kompanija u objavi 20. marta.\nPlatforma, nazvana Huobi Prime, ima za cilj da učesnicima omogući pristup novim altkoin tokenima pre nego što se pojave na glavnim berzama.\nPotencijalni projekti će da prođu kroz proceduru provere, sa uspešnim aplikantima koji će da ponude tokene investitorima kroz tri 30-minutne “brzinske” prodaje, navodi se u blogu.\nHuobi Prime je namenjen velikim i malim investitorima, a pojedinci mogu maksimalno da investiraju 1.000 dolara.\nGornja granica će se primenjivati u odnosu na domaći Huobi token (HT), koji će da bude jedini trgovinski partner za nove tokene u ponudi.\n"Dizajnirali smo da od temelja bude inovativniji, direktniji i pristupačniji način za pristup novim tokenima", izjavio je CEO Leon Li u objavi na blogu, dodajući da je odluka o stvaranju proizvoda bila delimično zbog zahteva kupaca.\nHuobi je odredio datum lansiranja prve prodaje tokena za 26. mart.\nOvaj potez dolazi usred promena na berzi jer rukovodioci nastoje da apsorbuju uticaj trenutnog suzbijanja cena na kripto tržištima.\nSlična priča se odvijala i u drugim velikim kompanijama u kriptoindustriji, uključujući rudarskog giganta Bitmain i Itirijum (ETH) koji je razvio blokčein ConsenSys.\nHuobi Prime prati presedan velike kripto berze Binance. Tržišna platforma za prodaju tokena Launchpad je u januaru ove godine održala visokoprofiliranu prodaju tokena za BitTorrent token (BTT) na bazi Tron-a, nakon čega je usledila još jedna javna prodaja tokena za AI i pametni ugovorni projekat Fetch.AI u februaru.\nPropremio: Nikola Mosurović


Nema optužnice protiv Hilari Klinton zbog mejlova\nBeta 5. jula 2016. 18:55\nAmerički Federalni istražni biro (FBI) neće preporučiti podizanje optužnice protiv kandidatkinje demokrata na predsedničkim izborima Hilari Klinton zbog upotrebe privatnog mejl naloga dok je bila državna sekretarka, izjavio je direktor FBI-ija Džejms Komi.\n„Nema dovoljno dokaza za podizanje optužnice, ali je utvrdjeno da je 110 mejlova sadržalo poverljive informacije i da su Klinton i njeni pomoćnici bili izuzetno nepažljivi“, rekao je Komi.\nNjen izborni tim saopštio je da je FBI u subotu tri i po sata saslušavao bivšu državnu sekretarku, a a da su prethodno ispitani i njeni pomoćnici, medju kojima i njena nekadašnja šefica osoblja u Stejt departmentu Šeril Mils i sadašnja potpredsednica njenog izbornog tima Huma Abedin.\nTramp je već regovao na odluku FBI-aja porukom na Tviteru: „Nema optužbe. Vau!“ Prethodno je naveo da je to „veoma, veoma nepravedno“ i „kao i obično, loša procena“.\nAmerička državna tužiteljka Loreta Linč rekla je u petak da će prihvatiti sve preporuke FBI, pošto se na aerodromu u Finiksu sastala sa suprugom Klintonove, bivšim predsednikom Bilom Klintonom, dodavši da je „svesna“ da se zbog toga dovodi u pitanje neutralnost istrage.


ZASIJEDAO ODBOR ZA POLITIČKI SISTEM, PRAVOSUĐE I UPRAVU\n16.03.2015. 16:03h Ažurirano: 16.03.2015. 16:03h\nČlanovi Odbora za politički sistem, pravosuđe i upravu podržali su većinom glasova izmjene Zakona o izboru odbornika i poslanika, kojima je predviđeno da Ministarstvo unutrašnjih poslova (MUP) SMS porukama obavještava građane o održavanju izbora i na kojem biračkom mjestu će glasati.\nProtiv Predloga zakona bili su poslanici Demokratskog fronta (DF) i Socijalističke narodne partije (SNP), dok je Pozitivna Crna Gora bila uzdržana.\nNovo rješenje je, kako je obrazloženo, jeftinije i ostvariće se ušteda u Budžetu Crne Gore, a birači će na savremeniji i brži način biti obaviješteni o informacijama važnim za ostvarivanje biračkog prava.\nObavještenje biračima u pisanoj formi, putem pošte, košta više od 520 hiljada EUR.\nBirači koji nemaju mobilni telefon o svim informacijama važnim za ostvarivanje biračkog prava mogu se informisati u Područnim jedinicama/filijalama za upravne unutrašnje poslove, kao i na portalu koji će MUP realizovati radi implementacije Zakona o biračkom spisku.\nPredstavnik MUP-a, Dragan Pejanović, kazao je da u tom Vladinom resoru smatraju da je iz ekonomičnijih raloga bolje rješenje da građani SMS porukama budu obavješteni o održavanju izbora i na kojem biračkom mjestu će glasati.\n"Racionalnije je rješenje da idemo na predloženi način obavještavanja birača, nego da kupujemo skupu opremu od pola miliona EUR", naveo je on.\nPoslanica SNP-a, Snežana Jonica, upitala je predstavnika MUP-a koliko je do sada koštalo obavještavanje birača i da li su u tom Vladinom resoru imali u vidu da se ovom odredbom »pravi diskriminacija« prema onima koji nemaju mobilni telefon.\nPoslanik Demokratske partije socijalista (DPS) Milorad Vuletić kazao je da nije siguran da je najracionalnije rješnje da građani budu obavješteni putem SMS poruka.\n"Ima tu pomalo diskriminacije, jer ne mora svako da koristi telefon za ovu svrhu. Na kraju neko ne zna ni da ga koristi. Treće, ako živi u nekom selu, koliko njega košta da dođe do područne jedinice MUP-a da bi se informisao o njegovim biračkim pravima", naveo je on.\nVuletić je kazao da razumije napore da radi efikasnije, modernije i jeftinije.\n"Ali opet mislim da se tu može naći neki modalitet i proširiti eventualno u formi dopune odrednice za one osobe koje ne koriste mobilne telefone ili nisu obučeni, da se za njih obezbijedi da budu obavješteni putem poziva", rekao je on.\nMartu Šćepanović iz DPS-a interesovalo je kako će MUP da dobije brojeve mobilnih telefona svakog birača.\nPredstavnica MUP-a, Zora Čizmović, objasnila je da bi taj Vladin resor morao da kupi dvije ili tri skupa aparata koji će štampati, pakovati i kovertirati pozive.\n"Koliko ja znam, jedna takva mašina košta od 150 do 200 hiljada EUR. Kad izvšimo štampanje toga, to se mora završiti u roku dva dana, dostaviti 525 hiljada koverata Pošti i odjedanput je zatrpati sa tako puno pošiljki", navela je ona.\nČizmović je podsjetila da se na pojedinim seoskim i zabačenim područijima ne isporučuju pošiljke, pojašnjavajući da se zbog toga MUP opredjelio da obavještava birače SMS porukama.\n"U Crnoj Gori ima više od milion korisnika mobilne telefonije. To znači da jedna osoba ima dva ili tri mobilna telefona", navela je ona.\nJonica je predložila da se pozivi biračima šalju preporučenim pošiljkama, kako bi, kako je navela, država imala povratnu informaciju da li su obavješteni svi.\nPoslanica Pozitivne, Azra Jasavić, kazala je da bi Predlog zakona trebalo dopuniti amandmanom da MUP ima broj na kojem će mu se građani obratiti, ukoliko nisu dobili SMS poruke o izborima da bi bili informisani.\n"Predložila bih vam i da razmislite i o mail-u na koji bi građani mogli da se obrate MUP-u da dostave informaciju njihovog broja" , navela je ona.\nVeljko Vasiljević iz DF-a smatra da nije toliko skupa tehnologija koja je potrebna za štampanje poziva za glasanje.\nOn je kazao da treba obavijestiti SMS-om birače koji su promijenili mjesto prebivališta, pa da im se dostavi informacija gdje glasaju.\n"Najbolja varijanta bi bila da se ne šalje SMS, nego da se pošalje MMS sa Milovom (Đukanović) slikom i da piše »iskreno vaš« na poziv za glasanje", rekao je Vasiljević.\nPredsjednik Odbora, Rifat Rastoder, rekao da uvažava primjenu novih tehnologija, ali da jedino ostaje problem da li će građanin ostati uskraćen za informaciju o glasanju.\n"Ukoliko se bude željela primjena valjano, ima metoda da se na više načina obavijesti i pomogne građaninu da dobije pravu informaciju o glasanju", naveo je on.\nČlanovi Odbora podržali su i Predloge zakona o biračkom spisku, Krivičnom zakoniku i upravnom postupku.\npravosuđe i upravuOdbor za politički sistemMarta ŠćepanovićVeljko VasiljevićDragan PejanovićMilorad Vuletić


Matthew Palmer tokom posjete Mostaru\nOdržavanje izbora u Mostaru je sjajno postignuće i važno je da ljudi izađu i glasaju, naveo je zamjenik pomoćnika državnog sekretara Sjedinjenih Država i specijalni predstavnik za Zapadni Balkan Matthew Palmer, koji je u sklopu dvodnevne posjete BiH, 10. septembra stigao u Mostar.\nPalmer nije odgovorio na pitanja novinara RSE o različitim pogledima unutar BiH o sporazumu Kosova i Srbije u Vašingtonu, te inicijativi za izmiještanje ambasade BiH u Jerusalem i razmatranje priznanja Kosova.\n"Danas sam u Mostaru, kako bih razgovarao o onome što se dešava u Mostaru. Sjedinjene Američke Države zaista su jako sretne zbog razgovora Kosova i Srbije, i Vašington je jako zadovoljan ishodima tih razgovora i sporazuma koji su postignuti", rekao je Palmer.\nPalmer je tokom prvog dana posjete (9. septembra) u Sarajevu razgovarao s članovima Predsjedništva BiH, uz ostalo, o obilježavanju 25. godišnjice potpisivanja Dejtonskog mirovnog sporazuma, ekonomiji i oporavku od korona virusa.\nPredsjedavajući Predsjedništva BiH Šefik Džaferović je nakon sastanka potvrdio da je bilo riječi i o odnosu BiH prema procesu dijaloga Beograda i Prištine.\n"Rečeno je da taj proces i ukupan dijalog Beograda i Prištine nema veze niti sa jednom drugom državom, pa ni sa Bosnom i Hercegovinom. Kazano je da i mi u Bosni i Hercegovini, ako postoji saglasnost, neke stvari koje su korisne iz tog dijaloga, da mogu da budu korisne i za Bosnu i Hercegovinu, akceptiramo, razmotrimo, pa onda na kraju i prihvatimo", kazao je nakon sastanka predsjedavajući Predsjedništva BiH Šefik Džaferović.\nAmerički diplomata nakon susreta s članovima Predsjedništva BiH sastao se s članovima kolegija oba doma Parlamenta BiH, te predsjedavajućim Vijeća ministara BiH Zoranom Tegeltijom i premijerima dva bh. eniteta Federacije BiH i Republike Srpske, Fadilom Novalićem i Radovanom Viškovićem.


Seul razvija balističku raketu nosivosti do 3 tone\nTanjug 2. septembra 2021. 10:24\nSEUL – Južna Koreja je u završnoj fazi razvoja balističke rakete koja može da nosi bojevu glavu težine od 3 tone, javila je državna agencija Jonhap.\nMinistarstvo odbrane navelo je u planu za period oD 2022. do 2026. godine da će razviti nove rakere sa „značajno ojačanom destruktivnom snagom“, da će unaprediti protivraketne sisteme i rasproediti nove presretače dugodometne artiljerijske paljbe.\n„Razvićemo jače i preciznije rakete sa dužim dometom kako bismo očuvali mir i bezbednost na Korejskom poluostrvu“, piše u saopštenju ministarstva.\nJonhap izveštava, pozivajući se na neimenovane izvore, da je među novim oružjem raketa sa dometom od 350-400 kilometara koja može da nosi bojevu municiju težine do 3 tone, dizajnirana da uništi podzemne objekte kao što su oni za koje se veruje da Severna Koreja u njima čuva nuklearno oružne.\nKako navodi Rojters, ta raketa bi bila poslednja u trci naoružanja konvencionalnim raketama između dve Koreje, nakon što su se Seul i Vašington saglasili da ove godine ukinu bilateralna ograničenja za razvoj projektila na Severu.


Aleksander Čeferin - Blic Sport\nUEFA je i službeno otkazala Euro koji je trebalo da se odigra ovog leta i prebacila ga za jun 2021. godine, a danima se u medijima pričalo kako postoji mogućnost da će Evropska kuća fudbala prekinuti sva nacionalna prvenstva zbog pandemije korona virusa i proglasiti prvacima one klubove koji su u trenutku prekida bili prvi.\nPredsednik Evropske fudbalske unije (UEFA) Aleksander Čeferin dobio je novi četvorogodišnji mandat na Kongresu u Rimu.\nPredsednik UEFA Čeferin u vrhu najmoćnijih fudbalskih ljudi, Mesi ispred Ronalda\nFudbal odavno nije više samo igra, najpopularniji sport, već je veliki biznis. I na njega utiče mnogo ljudi, makar samo autoritetom.\nUEFA: Predaja trofeja ponovo na terenu\nPredsednik Evropske fudbalske unije (UEFA) Aleksander Čeferin vratiće stare navike i ponovo će pobednik takmičenja pod njihovim okriljem dobijati pehar na terenu, a ne na tribinama kao prethodnu deceniju.\nFudbalski savez Srbije dobiće milion evra od UEFA, najavio je predsednik Evropske fudbalske unije Aleksander Čeferin.


sreda, 29. maj 2019, 23:25\nU poslednjoj, osmoj kvalifikacionoj emisiji petog Bunt rok festivala, takmičiće se "Johnny Blunt & the Moontown Troubadours" iz Užica, "O'nomad" iz Beograda i prvi reper ovogodišnjeg festivala "Wajz" koji nam dolazi iz Zemuna.\nPored Branke Glavonjić, autorke festivala, kroz ovu emisiju vodiće vas Zoran Stefanov, frontmen benda "Iskaz" i Stefan Jovčić, koji nas upoznaje sa članovima svih takmičarskih bendova.\nOvoga puta u revijalnom delu čućemo pobednike trećeg Bunt rok festivala - "Viva Vops".\nStalni članovi stručnog žirija, Maja Cvetković (E-Play) i Vukašin Marković (Irie FM) će u ovoj poslednjoj kvalifikacionoj i predsedavati žirijem a uz njih će bendove ocenjivati: Aleksandar Ćurčić (frontmen benda "Viva Vops"), Tamara Petković, muzička urednica RTS-a i Miroslav Miša Aleksić, bas gitarista "Riblje Čorbe".\nGledaoci neće biti uskraćeni ni za vesti o svim novim izdanjima, aktuelnim dešavanjima i zanimljivim koncertima na domaćoj rok sceni, a tu je i "Top Lista Bunt" koju vodi Katarina Vujović.\nI to nije sve: vi se pitate koja će se još dva sastava plasirati u finale! Odmah po završetku emisije (oko ponoći 29. maja) na zvaničnom jutjub kanalu "RTS Zabava" će se naći posebna "Bunt rok festival" plejlista. Tokom 24 sata (do ponoći 30. maja) moći ćete da glasate za nekog od 15 izvođača, čije smo pesme čuli tokom kvalifikacionih emisija ovogodišnjeg Bunt rok festivala, a koji se nisu plasirali u finale glasovima stručnog žirija. Na ovaj način će, zahvaljujući glasovima publike još dva sastava (sa najviše vaših glasova - "lajkova") ostvariti pravo na takmičenje u finalu petog Bunt rok festivala.\nAutorka Bunt rok festivala: Branka Glavonjić\nReditelj emisije/serijala Bunt i Bunt Rok Festival: Miodrag Kolarić\nBunt Rok Festival 2019: RTS 2, sreda 29. maj u 23.25 i uživo na internetu, putem platforme RTS Planeta!


Vesti – Page 10 – znanjemdoposla.rs\nMladima u Pirotu koji traže posao uskoro će na raspolaganju biti pomoć savremenog centra za vođenje karijere i stručno usavršavanje u kojem će moći besplatno da uče veštine koje poslodavci traže i tako povećaju svoje šanse da dođu do posla. Posebna pažnja u radu centra biće posvećena razvoju poslovnih veština kod mladih iz osetljivih društvenih…\n“Znanjem do posla” – Mladima će u Pirotu biti dostupan Centar za vođenje karijere i stručno usavršavanje\nKnjaževac: Nova znanja i veštine za lakše zapošljavanje mladih\nU Knjaževcu je danas predstavljen projekat ”Znanjem do posla”. O planovima za smanjenje nezaposlenosti kod mladih govorili su predsednik opštine Knjaževac Milan Djokić, direktor projekta ”Znanjem do posla” Kristof Bauman, predstavnik brokerske organizacije Bojan Radosavljević i privrednik Oliver Jelenković.\nZnanjem do posla za mlade u Knjaževcu (video)\nKnjaževac: Predstavljanje projekta ”Znanjem do posla”\nU Knjaževcu će u utorak, 13. decembra, biti predstavljen projekat ”Znanjem do posla”. Prezentacija će biti organizovana u sali Opštinskog veća u 10:00 časova.\nPrivrednom savetu grada Kragujevca predstavljen projekat “E2E”\nKragujevac: Privredni savet grada Kragujevca održao je danas prvu sednicu u novom sazivu na kojoj su najpre verifikovani mandati novoizabranih članova među kojima su ugledni privrednici, profesori Univerziteta u Kragujevcu, Regionalne privredne komore, Regionalne agencije za ekonomski razvoj Šumadije i Pomoravlja i predstavanici lokalne samouprave. Uloga članova Saveta je da svojim idejama i iskustvima utiču…\nPrivrednom savetu Kragujevca predstavljen projekat ”E2E”\nKragujevac: Privredni savet grada Kragujevca održao je danas prvu sednicu u novom sazivu na kojoj su najpre verifikovani mandati novoizabranih članova među kojima su ugledni privrednici, profesori Univerziteta u Kragujevcu, Regionalne privredne komore, Regionalne agencije za ekonomski razvoj Šumadije i Pomoravlja i predstavanici lokalne samouprave.\nPirot: Potpisani ugovori o realizaciji 3 projekta iz programa “Znanjem do posla”\nDualno obrazovanje, Nezaposlenost September 6, 2017\nPirot: U prostorijama Udruženja građana Osveženje potpisani su ugovori o finansiranju projekata iz programa Znanjem do posla koji finansira Švajcarska razvojna agencija u saradnji sa Vladom Srbije. Finansiraće se tri projekta čija je ukupna vrednost oko 15 miliona dinara.\nDualno obrazovanje: Gotovi majstori iz školske klupe\nNovi Sad: Karavan “Duh mladosti”, koji je pod pokroviteljstvom Ministarstva prosvete, nauke i tehnološkog razvoja i Ministarstva omladine i sporta “gostovao” u Novom Sadu, još jednom je skrenuo pažnju javnosti na dualno obrazovanje i omladinsko preduzetništvo.\nRadnici u Srbiji se plaše da se bore za svoja prava\nVesti September 1, 2017\nBeograd: – Status radnika u Srbiji neće se promeniti dok god oni ne postanu hrabriji i ne počnu sami da se bore za svoja prava, rekao je Željko Veselinović, predsednik Udruženih sindikata Sloga, komentarišući situaciju u fabrici Olimpias u Nišu, čije su se radnice žalile da im šefovi ne dozvoljavaju da koriste toalete van pauze.


Poreska uprava Crne Gore najbolji primjer uspješnog sprovođenja reformi - CdM\nPoreska uprava Crne Gore najbolji primjer uspješnog sprovođenja reformi\nPoreska uprava Crne Gore najbolji je primjer uspješnosti sprovođenja započetih reformi, imajući u vidu izuzetan progres ostvaren u svim poslovnim procesima, a naročito u dijelu upravljanja poreskim dugom, ocijenio je pomoćnik direktora Sektora za fiskalna pitanja u Međunarodnom monetarnom fondu, Huan Toro Rivera, na godišnjem koordinacionom sastanku predstavnika MMF-a, Evropske komisije i poreskih uprava Jugoistočne Evrope u Ljubljani.\nKako je saopšteno iz Poreske uprave, Rivera je naglasio uspjeh te institucije u implementaciji pristupa korporativnog menadžerskog poslovanja, kao i zadovoljstvo eksperata saradnjom koju u kontinuitetu imaju sa poreskim službenicima u Crnoj Gori.\nSastanak je, ističu u PU, bio posvećen razmatranju dosadašnjeg napretka ostvarenog u sprovođenju reforme i modernizacije poreskih uprava, kao i značaja koji tehnička pomoć MMF-a, kroz projekat finansiran od strane Evropske komisije, ima na putu pripreme za harmonizaciju poreske legislative i prakse sa EU standardima.\nDirektor Poreske uprave Crne Gore, Miomir M. Mugoša, prezentovao je stepen realizacije strateških ciljeva poreskog organa, te rezultate implementacije preporuka eksperata MMF-a datih tokom niza misija koje se vrše radi unapređenja učinka po pojedinačnim indikatorima iz TADAT procjene.\n“Posebno se osvrnuo na rezultate ostvarene u oblastima upravljanja poreskim dugom, ažuriranja registra, upravljanja velikim poreskim obveznicima i organizacionog i kadrovskog jačanja”, navode u PU.\nGeneralna direktorica Direktorata za finansijski sistem i unapređenje poslovnog ambijenta u Ministarstvu finansija, Bojana Bošković, prezentovala je aktivnosti Ministarstva finansija na stabilizaciji javnih finansija, sa osvrtom na povezanost efikasnosti rada poreskog organa u obezbjeđenju prihodne strane budžeta, održivosti javnih finansija i unapređenju poslovnog ambijenta.\nRukovodilac jedinice u Generalniog direktorata za oporezivanje i carinsku uniju u Evropskoj komisiji, Barbara Branki Gardinal, pozdravila je postignuti napredak u ispunjavanju zahtjeva predviđenih pregovaračkim poglavljem 16 – Oporezivanje, ističući da PUCG predstavlja lidera u regionu po realizaciji datih preporuka i posvećenosti ostvarivanju reformskih ciljeva.\n“Navela je da je, zahvaljujući dosadašnjim rezultatima, planiran trogodišnji nastavak projekta, u okviru kojeg će u Poreskoj upravi Crne Gore biti realizovano čak 18 ekspertskih misija, namijenjenih daljem unapređenju pojedinačnih poslovnih procesa, a prema prepoznatim potrebama i prioritetima”, zaključuju u PU.\nProjekat jačanja ekonomskog upravljanja i sistema upravljanja javnim finansijama zemalja Jugoistočne Evrope finansiran je od strane Evropske komisije, a sprovodi ga Sektor za fiskalna pitanja Međunarodnog monetarnog fonda, u cilju obezbjeđivanja reforme i modernizacije poreskih administracija radi pripreme za pristupanje Evropskoj uniji. Na koordinacionom sastanku, koji se održava na godišnjem nivou, u partnerstvu sa Centrom za razvoj izvrsnosti u finansijama u Ljubljani, ocjenjuje se ostvareni progres i dosadašnji rezultati, ali i planiraju dalje aktivnosti na sprovođenju projekta.\nTagoviMeđunarodni monetarni fond MMF Poreska uprava Crne Gore reforma\n1 Komentar na "Poreska uprava Crne Gore najbolji primjer uspješnog sprovođenja reformi"


Usvojen budžet Trebinja za 2018. u iznosu od 26 miliona KM | novilist.rs\nNaslovna Trebinje Usvojen budžet Trebinja za 2018. u iznosu od 26 miliona KM\nUsvojen budžet Trebinja za 2018. u iznosu od 26 miliona KM\nSkupština grada Trebinja usvojila je danas na 12. redovnoj sjednici budžet grada za 2018. godinu – u iznosu od 26.093.000 KM.\nBudžet je za 482.000 manji u odnosu na nedavno usvojeni nacrt, što je, kako je pojašnjeno, posljedica umanjenja planiranog kreditnog zaduženja za 680.000 – jer je već u ovoj godini izvjesno plaćanje obaveza po sudskim presudama koje su se trebale izmiriti u narednoj, te povećanja prihoda za 198.000 KM, a na osnovu projekcija nadležnog odjeljenja.\nU odnosu na nacrt, na preporuku resornog ministarstva smanjeni su rashodi po osnovu korišćenja roba i usluga roba za oko 400.000 KM, pri čemu se najviše ušteda odnosi na troškove organizovanja sportskih i kulturnih manifestacije.\nGradska kasa projektovana je na iznos za 14,6% viši u odnosu na plan budžet grada za 2017. godinu, odnosno za 9,2 manji u odnosu na rebalans tekućeg budžeta, u koji je bilo uračunato i kreditno zaduženje za sanacije nasljeđenih dugovanja i kapitalne projekte.\nPoreski prihodi planirani u iznosu 3% višem od usvojenog rebalansa budžeta za ovu godinu, a značajniji rast očekuje se na pozicijama neporeskih prihoda, koji su u nacrtu budžeta za 2018. godinu veći za 24%, prije svega zbog projektovanog povećanja prihoda od zemljišne rente.\nPrimici za nefinansijsku imovinu planirani su u iznosu od 2.838.000 KM, odnosno 28% više od rebalansiranog plana tekuće godine, a na osnovu iskazanog interesa investitora za kupovinom gradskog građevinskog zemljišta, te zahtjeva za individualnom gradnjom.\nTekući rashodi za lična primanja planirani su na iznos od 8,4 miliona KM ili za 5,6% manje od usvojenog rebalansa prošlogodišnjeg budžeta za 2017. godinu, čime je i učešće izdataka na plate u ukupnim budžetskim rashodima smanjeno na 32,2%.\nRazvojnu komponentu budžeta za 2018. godinu čini oko 6,3 miliona KM opredijeljenih za finansiranje kapitalnih projekata.\nGradonačelnik Luka Petrović ocijenio je da će po projekcijama redovnih prihoda naredne godine Trebinje imati na raspolaganju najveći budžet u svojoj istoriji, a što je još važnije – i sa istorijskim maksimumom kada su u pitanju izdvajanja u investicije i razvoj.\nPrethodni tekstČlanovi Odbojkaškog kluba „He na Drini“ posjetili školu u Štajeru\nSljedeći tekstOtvorena manifestacija „Zimski dani Višegrada“


U aprilu posao tražilo 495.405 lica u BiH - Opcija\nNa evidencijama zavoda i službi za zapošljavanje u BiH, zaključno sa 30. aprilom, bilo je registrovano 495.405 lica, što je manje za 4.448 nezaposlenih ili 1,22 odsto u odnosu na mart.\nOd ukupnog broja nezaposlenih, 263.504 ili 53,19 odsto su žene, saopšteno je iz Agencije za rad i zapošljavanje BiH.\nU Republici Srpskoj broj nezaposlenih smanjen je za 1.389 lica ili 1,12 odsto, u Federaciji BiH za 6.660 lica ili 1,79 odsto, a u Brčko distriktu za 280 lica ili 2,39 odsto.\nU strukturi lica koja traže zaposlenje, nekvalifikovanih radnika je 134.695 ili 27,19 odsto, polukvalifikovanih je 8.486 ili 1,71 odsto, kvalifikovanih radnika je 163.948 ili 33,09 odsto, visokokvalifikovanih radnika 2.462 ili 0,5 odsto.\nMeđu licima koja traže zaposlenje u aprilu je bilo i onih sa nižom stručnom spremom 1.322 ili 0,27 odsto, sa srednjom stručnom spremom 137.808 lica ili 27,82 odsto, sa višom stručnom spremom 6.988 ili 1,41 odsto, te 8,01 odsto ili 39.696 lica sa visokom stručnom spremom.\nSa evidencija zavoda i službi za zapošljavanje u BiH u aprilu je brisano 18.094 lica, od kojih je 11.911 zaposleno. Istovremeno je za 6.155 lica prestao radni odnos, dok su poslodavci u ovom periodu prijavili potrebe za zapošljavanjem 6.293 novih radnika.


„Krivi su Rusi“: Nemačka novinarka o dvojnim standardima zapadnih medija - Sputnjik Srbija\n02:02 29 Februar 2020\n22:21 25.11.2017 Preuzmite kraći link\nOdgovarajući na pitanje kako treba gledati na to što je Zapad stvorio sebi neprijatelja u liku Rusije, novinarka je rekla da takva tendencija ne može da ne plaši.\n„Ako odluke zavise od netačnih pretpostavki, onda će odluke takođe biti netačne. U ekonomiji netačne odluke koštaju novca, a u politici ponekad koštaju i mira“, navela je nemačka novinarka i dodala da je sve manje ljudi koji su preživeli veliki globalni sukob i koji su svesni krhkosti mira.\nNovinarka posebno skreće pažnju na to da ogromna većina žitelja Rusije i Nemačke teži miru i dobrim odnosima, ali da se to ne odražava u zapadnim medijima i izjavama političara.\n„Nažalost, kada se uključe mikrofon i kamera, mnogi visoko rangirani političari govore nešto potpuno drugačije od onoga što govore privatno. Ako je situacija u društvu takva da se ljudi ponose spoljašnjom slobodom, a da pritom strahuju od egzekucije u medijima ili sopstvenoj partiji, ili od političkog protivnika ili partnera, znači da unutrašnja sloboda, odnosno sloboda delovanja i nije baš u tako dobrom stanju“, navela je Gabrijele Krone Šmalc.\nOna je podsetila da su uoči potpisivanja Sporazuma o asocijaciji Ukrajine sa Evropskom unijom pojedina lica odgovorna za usvajanje odluka Zapada, uporno savetovala Briselu, Moskvi i Kijevu da sednu za pregovarački sto, ali da su takvi ljudi bili u manjini.\nSagovornica Sputnjika tvrdi da optužujući Ruse za sve moguće, Zapad sa sebe skida odgovornost za unutrašnje probleme.\n„Naravno, ako negde nešto ne ide kako treba, krivi su Rusi, uključujući i to što Amerika mora da trpi (predsednika Donalda) Trampa. Kada se sve snage ulože u borbu protiv spoljnih uticaja, onda nema snage za borbu protiv unutrašnjih problema“, upozorava ona.\nGabrijele Krone Šmalc je navela da u svim svojim knjigama posvećenim odnosima Zapada i Rusije piše o dvojnim standardima u medijima.\n„Potrebno je skretati pažnju ljudi na takve stvari, jer će se u suprotnom ukorenjivati automatske reakcije“, zaključila je nemačka novinarka.\ndvojni standardi, zapadni mediji, novinarka, sloboda, mediji, Zapad, Nemačka, Rusija


Objavljeno 12.04.2020. u 12h\nSlužbe JKP „Vodovod i kanalizacija“ i u vreme vanrednog stanja rade punim kapacitetom, potvrđeno nam je u tom preduzeću.\nPrema informacijama Službe za informisanje JKP „Vodovod i kanalizacija“, kompletno ljudstvo i mehanizacija iz tehničkog sektora preduzeća angažovani su u cilju da se svim građanima omogući redovno vodosnabdevanje i odvođenje otpadnih voda, kako u samom gradu, tako i u svim naseljenim mestima.\n-Redovno se vrše sanacije kvarova na vodovodnoj mreži, koje se otklanjaju u najkraćem roku, odgušenja na fekalnoj kanalizacionoj mreži, a uporedo se svakodnevno vrše aktivnosti na preventivnom održavanju atmosferske kanalizacione mreže. U aktivnosti je uključeno i novo specijalizovano vozilo za radove na održavanju fekalne i atmosferske kanalizacione mreže, jedno od najsavremenijih vozila tog tipa, koje je krajem prošle godine kupljeno sredstvima preduzeća i Grada Zrenjanina.\nU ovom preduzeću kažu i da se zahvaljujući angažovanju zaposlenih na održavanju vodovodne mreže, u proteklih mesec dana nije dogodila nijedna havarija koja bi dovela do većih gubitaka vode i uticala na pad pritiska vode u mreži.\n-Svi evidentirani kvarovi na mreži uspešno su sanirani i stvoreni su uslovi za neometano snabdevanje grada vodom sa postrojenja za prečišćavanje vode, dodaje Služba za informisanje JKP „Vodovod i kanalizacija“.


Vesti - ZF\nUlaskom u 11 sezonu, nakon aktivnih priprema i rada i tokom pandemije covid-19, kao primarni cilj ove sezone tim „Drumska Strela“ dao je sebi zadatak da postavi dugoročan i trajan sistem, koji će biti fundamentalna osnova za dalje generacije, da učvrsti odnose sa sponzorima, prijateljima projekta, domovima i fakultetima čiji su predstavnici- Mašinskog, Elektrotehničkog, Tehnološko-metarlurškog, FONa, Arhitektonskog, Ekonomskog i Vojne Akademije.\n“Iskreno me raduje da jedna od vodećih svetskih kompanija u auto industiji ZF, uvidi potencijal u studentima koji rade na projektu „Drumska Strela“, i da uz njihovu podršku i saradnju naša ideja o izradi prve električne formule postane realnost. Verujem da kroz ovakve korake, ova praktična škola za mlade sprske umove nastavlja da živi i mi nastavljamo da potvrdjujemo status najvećeg i najboljeg studentskog projekta Beograskog Univerziteta.“ rekao je Bogdan.\nUz ceremoniju potpsiivanja svi prisutni razmenili su čestitke i aktuelne pozitivne poruke podrške, iskazali zadovoljstvo dosadašnjiom I budućom saradnjom i sigurnost u ostvarenje zajedničkih ciljevima i razvoj novoih mogućnosti.\n“Mašinski fakultet je dom „Drumske Strele“ od početka projekta i veoma se ponosimo studentima, koji, kao članovi tima, na međunarodnim takmičenjima predstavljaju Srbiju i Univerzitet u Beogradu u najboljem svetlu. Projekat je veoma značajan za studente, jer imaju priliku da znanja stečena na fakultetu primene u izradi jednog realnog, ali vrlo kompleksnog proizvoda.\nSada, kada se od obrazovanja očekuje da podstiče inovativnost, kreativnost i preduzetničkih duh, želimo da vrhunskim teorijskim znanjima dodamo i praktične kompetencije i tzv. „meke veštine“, koje su u svetu rada sve više tražene.\nRaduje me da vodeće svetske kompanije, kao što je ZF, prepoznaju fakultete tehničke grupacije kao mesto gde se obrazuju vrhunski inženjeri i što u Srbiju dolaze, ne samo sa proizvodnjom nego i sa razvojem. Upravo u tom domenu vidim prostor za dalje širenje saradnje sa kompanijom ZF.“ istakao je Dekan MFUB, Profesor doktor Radivoje M. Mitrović.\nNadzorni odbor je odobrio osnivanje nove divizije za električne pogonske grupe namenjene putničkim vozilima.\nKrajem 2020. godine Mihael Hankel odlazi u penziju nakon 17 godina rada za ZF.\nŠtefan fon Šukman će postati član Upravnog odbora od 1. januara 2021. godine.\nFridrihshafen, Nemačka: Nadzorni odbor korporacije ZF je na današnjem redovnom zasedanju imenovao Štefana fon Šukmana (46), koji trenutno rukovodi Divizijom za pogonsku tehnologiju putničkih vozila, za novog člana Upravnog odbora korporacije. On će na toj poziciji naslediti Mihaela Hankela (63) počev od 1. januara 2021. godine. Nakon 17 godina uspešnog rada za korporaciju Hankel će se povući u penziju. Nadzorni odbor je takođe odlučio da se od prvobitne Divizije za pogonsku tehnologiju putničkih vozila i Divizije za e-mobilnost formira nova divizija kako bi se pod istim krovom kupcima ponudila električna rešenja pogonskih sistema. ZF ubuduće više neće razvijati komponente za motorone pogone sa unutrašnjim sagorevanjem već će se umesto toga fokusirati na širok dijapazon priključnih "plug-in" hibrida i isključivo električna vozila.\nŠtefan fon Šukman rukovodi od jeseni 2018. godine Divizijom za pogonsku tehnologiju putničkih vozila sa sedištem u nemačkom Zarbrikenu. Nakon završenih studija poslovne administracije, on je 2003. godine započeo svoju karijeru u ZF grupi i bio je na različitim rukovodećim pozicijama, uključujući poziciju komercijalnog direktora kompanije "ZF upravljački sistemi motornih vozila" sa sedištem u mađarskom Egeru kao i poziciju glavnog menadžera Poslovne jedinice za globalni aftermarket i male serije u okviru kompanije "ZF upravljački sistemi" iz Švebiš Gmunda u Nemačkoj. Tokom 2015. godine fon Šukman je prešao u Diviziju za pogonsku tehnologiju putničkih vozila gde je preuzeo poziciju starijeg potpredsednika resora finansija, kontrole, IT i upravljanja procesima pre nego što postao glavni menadžer divizije.\nImenovanje fon Šukmana za člana Upravnog odbora korporacije ZF počev od 1. januara 2021. godine se podudara sa značajnim strukturalnim promenama unutar same grupe. U istom tom periodu će se od postojećih dvaju divizija - "Pogonske tehnologije putničkih vozila" i "E-mobilnost" - formirati jedna, nova divizija. Ovim korakom će ZF objediniti svoje kompetencije s ciljem da bolje odgovori na rastuću elektrifikaciju putničkih vozila, poboljša pristupačnosti kupcima i dodatno ubrza proces transformisanja pogonskih motora u priključne ("plug-in") hibride i električne pogonske grupe. Ubuduće ZF više neće razvijati komponente za isključivo motore sa sagorevanjem.\n"Sa Štefanom Šukmanom kao rukovodiocem nove divizije i članom Upravnog odbora, stekli smo lidera iz naših sopstvenih redova koji izuzetno dobro poznaje sektor pogonske tehnologije za automobile. On će ojačati poziciju ZF-a u oblasti e-mobilnosti", izjavio je dr inž. nauka Franc-Jozef Pefgen, predsednik Nadzornog odbora korporacije ZF.\nDr Pefgen se zahvalio Mihaelu Hankelu koji će 31. decembra 2020. napustiti Upravni odbor korporacije ZF-a na dugogodišnjoj posvećenosti: "Mihael Hankel je uspešno doprineo preorijentisanju cele grupe. Pokazao je izuzetnu posvećenost digitalizaciji proizvodnje u ZF-u uvođenjem pametnih industrijskih aplikacija. Njegova zasluga je to što je širom sveta uveden ZF proizvodni sistem. On je takođe izuzetno doprineo činjenici da ZF danas poseduje globalno efikasnu proizvodnu mrežu. U ime korporacije mu želimo sve najbolje u budućnosti."\nMihael Hankel je 2003. godine primljen u Upravni odbor nekadašnje kompanije ZF Sachs AG u Švajnfurtu gde je rukovodio Divizijom za šasije. 2007. godine je postao predsednik Upravnog odbora kompanije "ZF Lenksisteme GmbH" ("ZF upravljački sistemi") u nemačkom Švebiš Gmundu. Od 2013. godine Mihael Hankel je član Upravnog odbora korporacije ZF gde je odgovoran za divizije "Pogonska tehnologija putničkih vozila" i "E-mobilnost", korporativnu proizvodnju i upravljanje ključnim kupcima putničkih vozila u Evropi i Severnoj Americi.\nZF razvija diviziju E-Mobility\nNova upravna zgrada sa korporativnom centralom, istraživanjem i razvojem izgrađena je u sedištu divizije u Švajnfurtu\nGlobalna proizvodna mreža za električne pogone proširena je novim lokacijama u Srbiji i Kini\nŠvajnfurt/ Fridrihshafen: Više prostora za elektromobilnost: ZF Friedrichshafen AG proširuje svoju diviziju E-mobilty novim objektima i lokacijama. U petak je tehnološka kompanija otvorila novu zgradu za administraciju, istraživanje i razvoj i prodaju u sedištu divizije u Švajnfurtu. U Pančevu u blizini srpske prestonice Beograda, novo postrojenje za električne pogone počeće da radi sledeće nedelje.\n„Potražnja za električnim pogonima je izuzetno porasla“, rekao je Michael Hankel, član upravnog odbora ZF-a odgovoran za područja kao što su električna mobilnost i korporativna proizvodnja. „Zbog toga smo značajno investirali baš u ovu diviziju, stvarajući atraktivne mogućnosti za zapošljavanja i povećane proizvodne kapacitete. Elektromobilnošću ZF trasira put za inovativna rešenja sledeće generacije mobilnosti i doprinosi smanjenju globalne emisije gasova“. Elektromobilnost, kontrola kretanja vozila, potpuno automatizovana vožnja i integrisana bezbednost su četiri tehnološka stuba koji podržavaju ZF-ovu strategiju „Sledeća generacija mobilnosti“.\nSavremeni koncept kancelarije\nZF je u novoj upravnoj zgradi u Švajnfurtu obezbedio prostor za oko 520 zaposlenih. Radni prostori bazirani su na ZF-ovom konceptu office 3.0, koji omogućava fleksibilan i projektno orijentisan rad i olakšava komunikaciju zaposlenih. „Ovaj savremeni kancelarijski koncept kreira prijatno multifunkcionalno radno okruženje. Koncept je kreiran uz sagledavanje realne transformaciju u poslovnom svetu, u kome dominira agilnost i digitalizacija. Želimo da našim izvanrednim zaposlenima pružimo izvanredno mesto za rad, “komentarisao je Jorg Grotendorst, rukovodilac divizije E-Mobility. U zgradi od 30 miliona evra takođe je smešteno 16 test klupa i punktova za čekiranje koji se mogu koristiti za testiranje električnih i hibridnih pogona i njihovih komponenti.\nSa više od 9.400 zaposlenih, Švajnfurt je jedna od najvećih ZF lokacija na svetu. ZF je takođe najveći poslodavac u regiji Donja Frankonija. Pored divizije E-mobility osnovane 2016. godine, ZF i divizijom Aftermarket za proizvodnju i distribuciju rezervnoh delova takođe upravlja iz Švajnfurta.\nNove lokacije za proizvodne objekte za električne pogone\nZF takođe proširuje diviziju E-mobility i povećava sopstvene proizvodne kapacitete na još dve lokacije. Naredne nedelje, nakon samo godinu dana građevinskih radova, novo pančevačko postrojenje pušta se u rad. U fabrici, smeštenoj 14 kilometara severoistočno od srpske prestonice Beograda, ZF će prvenstveno proizvoditi električne motore, generatore za hibridne i električne pogone, selektore prenosa i mikroprekidače. Ova lokacija se već i proširuje kako bi se zadovoljila velika potražnja za novim proizvodima. Oko 1000 zaposlenih trebalo bi da radi na lokaciji u budućnosti. Trenutno se gradi još jedna lokacija za proizvodnju električnih pogona u Hangdžouu, južno od Šangaja u Kini. Ova fabrika treba da počne sa radom sledeće godine.\nČlan upravnog odbora ZF Michael Hankel rekao je: „Želimo da ponudimo našim kupcima izvanredna tehnološka rešenja. Da biste bili dugoročno uspešni, potrebno je da pametno upravljamo troškovoma kao i da predvodimo industriju u tehnološkim onovacijama. Te ciljeve možemo ostavroto visokim stepenom posvećenosti koji pokazuju naši zaposleni i zahvaljujući našoj globalnoj proizvodnoj mreži. Naš pristup obezbeđuje nam uravnoteženo prisustvo u različitim regionima, što zauzvrat omogućava da budemo blizu svojih kupaca i kreiramo konkurentne strukture troškova. “\nZF investira u proširenje proizvodnih kapaciteta u oblasti elektromobilnosti\nZF divizija E-mobility gradi novi proizvodni pogon u Pančevu u Srbiji\nNova fabrika proizvodiće električne i hibridne pogonske sisteme\nPočetak proizvodnje planiran je za 2019. godinu\nFriedrichshafen: ZF divizija E-mobility proširiće svoje proizvodne kapacitete u domenu proizvoda iz segmenta električne mobilnosti izgradnjom novog proizvodnog pogona u srpskom gradu Pančevu. Kompanija planara da u ovaj projekat uloži više od 100 miliona evra.\n„Potražnja na tržištu za našim elektromotorima i električnim pogonima se dinamično razvija“, rekao je Michael Hankel, član upravnog odbora ZF Friedrichshafen AG, odgovoran za proizvodnju i elektromobilnost. „Budući da su vozila sa hibridnim i potpuno električnim pogonima budućnost automobilske industuje i da će postati uobičajena, prilagođavamo svoju globalnu proizvodnu mrežu kako bi adekvatno odgovorili na porast potražnje“\nIzgradnja nove fabrike ZF u Pančevu, smeštenoj 14 kilometara severoistočno od glavnog grada Srbije, Beograda, trebalo bi da počne u junu 2018. Od početka od 2019. godine, ova fabrika, koja se prostire na više od 20.000 kvadratnih metara, biće usredsređena na proizvodnju elektromotora i generatora za hibridne i električne pogone kao i ručice birača menjača i mikroprekidača. ZF ulaže ukupno više od 100 miliona evra u izgradnju novog aitomatizovanog postrojenja. Dugoročno, lokacija ZF Pančevo zapošljavaće viđe od 1.000 ljudi.\nGlobalna saopštenja za javnost\nUkoliko želite da čitate više o ZF\nPosetite ZF Press Center


adidas + KANYE WEST CALABASAS trenerke prvi put na našim prostorima - ESQUIRE.RS\nadidas + KANYE WEST CALABASAS trenerke prvi put na našim prostorima\nNovi model CALABASAS trenerki nastalih u saradnji adidas + KANYE WEST, koja obara sa nogu obožavaoce širom sveta formirajući kolone i redove ispred radnji, stiže i u Beograd. Od 13. oktobra biće premijerno dostupne u Tike shop-u, na adresi Kralja Petra 24, po ceni od 14.290 RSD.\nTrenerke dolaze u sivo-beloj i crno-beloj kombinaciji boja, sa elegantnim strukom, pletenim učkurom i džepovima na zakopčavanje. Poseban pečat daju im dobro poznate tri pruge i ispis CALABASAS utisnuti na nogavicama.\nUkoliko ste i vi fan popularnog modnog brenda i proslavljenog repera, možete biti prvi koji će ih prošetati gradom, kombinujući ih sa nekim od modela YEEZY BOOST patika, koje su tokom leta diktirale trendove i osvajale centre mode u čitavom svetu.\nTrenerke će biti dostupne 13. oktobra od 9h ujutru u Tike shop-u, Beograd Kralja Petra 24.


HAPŠENJE U MOSKVI: Ruska policija privela opozicionara kojeg je prisluškivao Aleksandar Vulin\nAutor: Glas javnosti 11.04.2022. u 19:25\nMoskovski aktivista i opozicionar Ilja Jašin obajvio je na Tviteru da je ruska policija privela opozicionara Vladimira Kara-Murzu nedaleko od njegovog stana u Moskvi.\nOn je dodao da je najverovatnije reč o nekoj vrsti antiratne izjave u štampi ili na društvenim mrežama.\n- U maju prošle godine Vulin je boravio u Moskvi kako bi predao transkripte naših razgovora sa sastanka u Beogradu. Tad se sastao sa Patruševim, a zatim su formirali takozvanu Radnu grupu za borbu protiv obojenih revolucija - istakao je u januaru ove godine Kara-Murza za dnevni list Nova.\nhapšenjemoskvaaleksandar vulinfsbvladimir kara-murza


Potpisan ugovor izradi dokumentacije za beogradski metro\nBiznis Autor:Beta21. jul. 202012:16 > 12:24\nUgovor o izradi projektno-tehničke dokumentacije za projekat izgradnje metroa u Beogradu potpisali su danas predstavnici gradske uprave, javno-komunalnog preduzeća "Beogradski metro" i francuske kompanije "Ežis".\nPotpisivanju ugovora prisustvovali su ministarka gradjevinarstva,saobraćaja i infrastrukture Zorana Mihajlović, zamenik gradonačelnika Beograda Goran Vesić i ambasador Francuske Žan-Luj Falkoni.\n„Potpisivanjem komercijalnog ugovora za izradu studije izvodljivosti za izgradnju beogradskog metroa realizujemo donaciju Vlade Francuske i započinjemo realizaciju najveće infrastrukturne investicije u ovom delu Evrope, vredne šest milijardi evra“, rekla je Mihajlović, saopštio je njen kabinet.\nNajavila je da će studija izvodljivosti biti gotova za godinu i po, kada će započeti izgradnja metroa dugog 60 kilometara, sa 60 stanica.\n„Beogradski metro jedan je od najzahtevnijih projekata kojem pristupamo i ne bi bio moguć da nema dobrih odnosa Srbije i Francuske, zahvaljujući predsednicima Aleksandru Vučiću i Emanuelu Makronu. Ovaj projekat zahteva najbolje kompanije i stabilnu vladu koja će ga realizovati. U pitanju je investicija značajna za dalji razvoj naše zemlje, jer kriza će proći, a ekonomija i investicije moraju da idu napred“, rekla je ministarka.\nVesić je kazao da se na izgradnju beogradskog metroa čeka pola veka, i da će krajem sledeće godine započeti izgradnja zahvaljujući saradnji gradske uprave sa Vladom Srbije.\n„Govorimo o projektu od nacionalnog značaja, čija realizacija ne bi bila moguća bez podrške predsednika i Vlade. Nema rukovodeće garniture koja nije obećavala metro, ali ova vlast će pomoći u realizaciji projekta“, rekao je on.\nbeogradski metroGoran VesićZorana Mihajlović


Srbiji od 2023. dva mesta u Ligi šampiona – Sport – Radio Sanja\nSrbiji od 2023. dva mesta u Ligi šampiona – Sport\nNakon ispadanja Bazela i Genta sa evropske scene, Švajcarci i Belgijanci više ne mogu da prestignu Srbiju na rang listi UEFA što znači da će Superliga od 2023. godine imati dva predstavnika u najelitnijem evropskom takmičenju.\nGent je u četvrtak eliminisan iz UEFA Lige konferencija nakon što je na svom terenu poražen od solunskog PAOK-a sa 2:1, dok je Bazel eliminisan iz istog takmičenja od Marseja nakon što je izgubio kao domaćin sa 2:1.\nTo automatski znači da će Srbija zadržati 11. mesto na rang-listi UEFA i od sezone 2023/2024 imati dva dva predstavnika u Ligi šampiona. Kako sad stvari stoje, prvak bi trebalo da automatski obezbedi plasman u grupnu fazu, a drugi na tabeli da pokuša kao do sada da preko kvalifikacija stigne do završnice Lige šampiona, piše Sport Klub.\nIstovremeno, pobednik Kupa Srbije bi trebalo da dobije mesto u plej-ofu za Ligu Evrope, odnosno da u slučaju eliminacije iz ovog takmičenja automatski dobije mesto u grupnoj fazi UEFA LIge konferencija.\nU kvalifikacije za Ligu konferencija bi išli treći i četvrti iz Superlige.


Beta\t 31. oktobra 2016. 11:55\nStručnjaci za borbu protiv korupcije Miroslava Milenović i Ivan Ninić ocenili su da Fondacija “Prosperitati” i Fondacija “Dragica Nikolić” imaju netransparentne tokove novca, ali da postojeći zakoni ne vide te aktivnosti kao sporne.\n“Netrasparentnost tokova novca ove dve fondacije može da bude signal da nešto nije kako treba, ali nažalost ne i dokaz sukoba interesa”, kazali su Miroslava Milenović i Ivan Ninić za Vojvodjanski istraživačko-analitički centar (VOICE).\nPrema njihovim rečima, situacija sa Fondacijom “Prosperitati” je u istoj pravnoj ravni s poslovanjem Fondacije “Dragica Nikolić”, gde “kompletna javnost ima percepciju da je u pitanju flagrantan sukob interesa, dok s druge strane postojeći zakoni uopšte ne vide aktivnosti supruge predsednika Srbije kao nešto što je sporno”.\nFondacija “Prosperitati” trenutno raspolaže sa 64 miliona evra sredstava koja je obezbedila madjarska vlada, s ciljem da pomogne privredne aktivnosti dvojnih državljana koji žive u Vojvodini.\nUpravni odbor čine predstavnici Saveza vojvodjanskih Madjara (SVM) i Vlade Madjarske, dok je na čelu, kao zakonski zastupnik, Balint Juhas, istaknuti član SVM-a.\nPredsednik odbora Fondacije je Imre Nadj, član SVM-a, tu je i Marta Feldi, takodje iz SVM-a, kao i Mikloš Nadj.\nFondacija “Prosperitati” ima pet osnivača, a pored Šandora Šomodjija i Imrea Nadja, medju osnivačima se pojavljuje i Udruženje gradjana “Jedinstvo madjarske manjine”, čiji je predstavnik Karolj Dudaš, predsednik Saveta SVM-a.\n“Ako znamo da će fondacija biti protočni bojler za novac madjarske vlade i da će ključne finansijske odluke donositi rukovodstvo fondacije, onda je jasna i uloga funkcionera SVM. Uprkos tome, samo konkretan dokaz u vidu dokumenta može da bude osnov za donošenje odluke Agencije o sukobu interesa funkcionera SVM, a ukoliko takvog dokumenta nema, onda formalno nema ni sukoba interesa”, naveli su Miroslava Milenović i Ivan Ninić.\nNemanja Nenadić iz organizacije Transparentnost Srbija rekao je za VOICE da je situacija u vezi sa Fondacijom “‘Prosperitati’ u najmanju ruku neobična”.\n“Čak i kada se podje od pretpostavke da se sve radi s najboljim namerama i bez ikakvih ličnih ili partijskih interesa, moram da priznam da mi se čini neprimerenim da se u upravnom odboru neke fondacije nadju predstavnici vlade i predstavnici političke stranke. Ovde je reč o Vladi Madjarske, ali bi suštinski isti problem, samo još očigledniji, postojao da je osnivač fondacije Vlada Srbije”, rekao je Nenadić.\nDodao je da bi bilo neophodno posvetiti više pažnje partijskim fondacijama.\n“Pitanje partijskih fondacija a i fondacija generalno u Srbiji zaslužuje da mu se posveti više pažnje. Prva prilika mogu da budu upravo predstojeće izmene Zakona o finansiranju političkih aktivnosti, ali i brojna pitanja koja su već pokrenuta u vezi s fondacijama u kojima odredjenu ulogu imaju državni funkcioneri ili drugi političari”, kazao je Nenadić.


Tako bi od ponedeljka u ponoć nova cena evrodizela mogla da padne sa trenutnih 96 centi na 89 centi, lož ulja sa 92 na 85 centi po litru, a cena benzina 95 i 98 najverovatnije će se zadržati na nivou od 98 centi, odnosno 1,02 evra po litru.\nU ovu kalkulaciju nisu uračunate berzanske cene naftnih derivata od juče sa berze Mediterranean Platt’s Ground,čije podatke koriste svi regionalni dobavljači. Usled većih turbulencija poslednjeg dana obračuna, korekcija cene u odnosu na očekivane mogla bi biti najviše za jedan cent.\nMaksimalne maloprodajne cene goriva u Crnoj Gori usklađuju se svakog drugog ponedeljka, u zavisnosti od promene cena naftnih derivata na međunarodnom tržištu i valutnog odnosa evra i američkog dolara.\nU Udruženju naftnih kompanija u Crnoj Gori ukazali su na to da su prometi na benzinskim pumpama pali za gotovo 50 odsto.\nLončar: Za 24 sata primljeno 227 pacijenata sa upalom pluća, u Srbiji je trenuto 4.000 pacijenata u bolnici zbog korone


Demonstranti probili u zgrade ministarstava, ulične borbe sa policijom i stotine razbijenih glava (FOTO) - alo.rs\nHAOS U LIBANU, "NOVA EKSPLOZIJA", NAROD SPREMIO VEŠALA! Demonstranti probili u zgrade ministarstava, ulične borbe sa policijom i stotine razbijenih glava (FOTO)\nAUTOR: Alo.rs / A. B. DATUM I VREME: 09.08.2020. 14:11\nSukobi i dalje traju, narod traži ostavke visokih zvaničnika.\nNemiri u Libanu, Foto: AP/Tanjug\nDemonstranti u Libanu su tokom protesta, nekoliko sati nakon što su brojni poslanici podneli ostavke, upali u Ministarstvo spoljnih poslova, ekonomije, energetike i komunikacija, kao i Udruženje banaka u prestonici Bejrutu.\nPrema izveštaju Crvenog krsta, 63 povređene osobe su hospitalizovane, a 175 ih je lečio Crveni krst kao rezultat sukoba.\n"Bejrut je razoružan grad ... glavni grad revolucije", je parola nakon što su tražili da odgovorni za eksploziju u bejrutskoj luci budu privedeni, istovremeno zahtevajući da se formira međunarodni istražni odbor. Demonstracija su dobile naziv "Dan obračuna".\nSnage unutrašnje bezbednosti navele su na svom zvaničnom Tviter nalogu da „razumeju ogroman bes demonstranata“ i zatražile su da se obuzdaju i da mirno izraze nezadovoljstvo bez napada na javnu imovinu ili pretnje njenim zvaničnicima.\nNihad Salma, advokat koji je učestvovao u protestu, rekao je za da se umešao jer je bio građanin koji je "video da se pokolj širi po Libanu", te da "nijedan zvaničnik ne želi da okonča ovu nepravdu".\nBrojni libanski poslanici podneli su ostavku 8. avgusta, nakon eksplozije koja je četiri dana ranije potresla prestonicu.\nPrema izveštaju libanskog Ministarstva zdravlja, više od 6.000 ljudi je povređeno, a 160 je poginulo, a 80 se vodi kao nestalo.


Političko uplitanje narušava susedske odnose - Dijalog.net\nNaslovna Vesti Političko uplitanje narušava susedske odnose\nPolitičko uplitanje narušava susedske odnose\nBrisel, 19. april 2017. – Evropska unija je ocenila 19. aprila da "političko uplitanje narušava učvršćivanje dobrih susedskih odnosa" i time reagovala na izjavu albanskog premijera Edija Rame da nije isključena unija Albanije i Kosova pa ni ratni sukobi na Zapadnom Balkanu ako iščeznu izgledi za članstvo regiona u EU.\nTo je agenciji Beta izjavila Maja Kocijančič, portparolka visoke predstavnice EU Federike Mogerini, naglasivši da "region Zapadnog Balkana ima jasnu evropsku perspektivu, kao što je to nedavno potvrdio Evropski savet".\n"Radimo sa svim partnerima u regionu da se ostvari taj cilj, utemeljen na načelima pomirenja i regionalne saradnje", podvukla je Maja Kocijančič u izjavi agenciji Beta na molbu da prenese stav EU o izjavi albanskog premijera Rame za portal Politiko.\nPrethodno je, povodom izjave albanskog premijera, jedan zvaničničnik u sedištu NATO u Briselu u izjavi za Betu izrazio "zabrinutost zbog najnovijeg pogoršanja bezbednosnih prilika" na Zapadnom Balkanu i naglasio da "snažno ohrabruje vođe u regionu da budu na visini svojih odgovornosti i nastave putem dijaloga i pomirenja".\nRama je u intervjuu za portal Politiko od 18. aprila rekao da se ne može isključiti unija Albanije i Kosova, ako ne bude šanse za članstvo zemalja Zapadnog Balkana u EU.\nU mogućnost ujedinjena Albanije i Kosova, međutim, ne veruje kosovski premijera Isa Mustafa. On je upitan o Raminoj izjavi rekao 18. aprila da se radi o populističkoj izjavi.\n"Nemamo nameru da idemo u druga ujedinjenja, sem sa Evropskom unijom. Ako nas ne prime kroz vrata mi chemo ući kroz prozor", rekao je Mustafa za kosovsku KTV.\nRamina izjava je, međutim, uzburakala duhove u Beogradu koji je ujedno optužio EU i SAD da ne reaguju kada se ugrožavaju srpski interesi.\nMinistar spoljnih poslova Srbije Ivica Dačić rekao je 18. aprila da izjava albanskog premijera "još jedna potvrda da je stvaranje Velike Albanije zajednička platforma svih Albanaca, što predstavlja najveću pretnju za mir i stabilnost Balkana i Evrope".\nOznakeEvropska komisijaMaja Kocijančič\nPrethodno Podrži RTV: I Programski savet RTV pristaje na propagandu\nSledeće Podrška protestu ”Tragovima fantoma” povodom godišnjice rušenja u Savamali\nTop Tags konkurs lokalna samouprava evropske integracije vladavina prava ljudska prava Srbija i Evropska unija istraživanje mediji OCD Evropska komisija Evropska unija Civilno društvo Društvo mladi Vlada Republike Srbije


Otvorena nova baletska sala u zgradi Nikšićkog pozorišta - Nikšić centar Nacionalnog baleta? - Nikšićko pozorište\nZa adaptaciju prostora za potrebe Baletske škole u zgradi Nikšićkog pozorišta (površine 150 metara kvadratnih), Opština Nikšić izdvojila je blizu 40 000 eura, dok je enterijesko opremanje prostora obezbijedila Baletska škola „Princeza Ksenija“. Predsjednik Opštine Veselin Grbović, na svečanom otvaranju baletske sale, nije krio zadovoljstvo što je u susret obilježavanju Dana oslobođenja Nikšića i tim povodom upriličenih sebtembarskih svečanosti, predao „prostor u kojem je nekad bila kafana, za razvoj kulture“. Grbović je istakao da Opština ulaže značajna sredstva za razvoj umjetnosti.\nDetalj sa svečanosti otvaranja baletske sale u zgradi Nikšićkog pozorišta\n„Nikšić je sve prepoznatljiviji po događajima i institucijama kulture. Pored Nikšićkog pozorišta i ova Baletska škola je veoma značajna za nas. Stvorili smo idealne uslove po zahtjevu savremene nastave baleta i ova sala je najmoderniji objekat te vrste u Crnoj Gori. Uz entuzijazam Vanje Pantović, direktorice Baletske škole, nadam se da ćemo u narednom periodu imati prilike da što češće gledamo nastupe ove prekrasne dječice i da će ove male balerine izrasti u umjetnice koje će nastupati na nekim drugim scenama i prostorima, ne samo nikšićkim“, uvjeren je Grbović.\nŠkola baleta u Nikšićkom pozorištu otvorena je 2016. godine, kada je upisano 13 polaznika. Danas nastavu klasičnog baleta pohađa 42 učenice. Nastava se u početku izvodila u prvobitnoj baletskoj Sali, na spratu zgrade Nikšićkog pozorišta, koja je sa ostalim poslovnim jedinicama na tzv. G krilu, prošle godine adaptirana za potrebe Državnog arhiva Crne Gore, odnosno njegovog Odjeljenja u Nikšiću. Zbog tih radova, nastava baleta, u drugom polugodištu minule školske godine izvođena je na sceni Nikšićkog pozorišta i njenim pratećim prostorijama.\nVanja Pantović, direktorica Baletske škole „Princeza Ksenija“ ističe da se strpljenje isplatilo, jer su učenici i nastavnici dobili mnogo bolje uslove od dosadašnjih, što je preduslov za uspješno bavljenje baletom.\n„Nijesmo ni slutili da će Škola dobiti ovako predivan prostor. Još uvijek zvuči bajkovito s' obzirom da je prostor urađen po standardima, kako bi nastava baleta išla u najboljem pravcu. Pored dvije baletske sale koje su namijenjene za mlađe i starije polaznice, balerine su dobile i učionice za Francuski jezik, Klavir, Bonton, te svlačionice i toalete. Imamo svoj ulaz i sa jedne i sa druge strane, zgrade Pozorišta, kao i direktan ulaz na scenu. Mislim da ne postoji u svijetu škole koje vode direktno do scene. Ovdje, učenice iz sale, uz tri stepenika pravo izlaze na scenu. To je komfor i momenat koji je veoma dragocjen“,istakla je Pantović. Ona je podsjetila da je balet stigao u Nikšić koji se oduvijek izdvajao kao grad posebne estetike.\nNova baletska sala rađena po standardima savremene nastave klasičnog baleta\n„Možda se baš i dogodi da Nikšić bude srce nacionalnog baleta i da postane nosilac tog velikog i važnog projekta, kakav je Nacionalni balet. U naredne dvije godine izdefinisaće se hoće li ovaj grad biti nosilac Nacionalnog baleta Crne Gore. Ako se to dogodi, Nacionalni balet Crne Gore će biti formiran upravo u ovoj zgradi, zgradi Nikšićkog pozorišta. Vjerujem da ćemo sljedećim susretom inaugurisati tu važnu nacionalnu instituciju, kakav će biti nacionalni balet Crne Gore“, poručila je direktorica Pantović, uz podsjećanje da Škola „Princeza Ksenija“ iza sebe ima 18 godina uspješnog rada.\nSimboliku za razvoj nacionalnog baleta u Nikšiću, Pantović je pronašla u činjenici, da u gradu pod Trebjesom, počivaju sjeni poznatog baletana Luja Davičija, koji je za vrijeme Drugog svjetskog rata, boreći se za ideale, stradao u Nikšiću.\nKvalitet nastave balerina u zgradi Nikšićkog pozorišta, pored impresivnog prostora, biće unaprijeđen i skorim angažmanom velike umjetnice i pedagoga svjetskog renomea, prof. dr Lili Draguleve, koja će u nastavi biti angažovana već od početka oktobra ove godine. Profesorka Draguleva je doktorirala na metodici Klasičnog baleta, tako da će nikšićke balerine sticati znanje i vještine od poznatog svjetskog pedagoškog i umjetničkog imena.


Kamenice i vodeni topovi na ulicama Prištine: Desetine osoba povrijeđeno | Trebinje Live\nKamenice i vodeni topovi na ulicama Prištine: Desetine osoba povrijeđeno\nIzvor:Nezavsine novine Foto:Agencije\nPolicija Kosova suzavcem i vodenim topom pokušava da udalji učesnike protesta koji kamenicama gađaju pripadnike policije u centru Prištine.\nPolicija je uspjela da demonstrante odgurne do Trg Zahira Pajazatija kod Hotela "Grand" u Prištini.\nKako javlja Tanjugov izvještac, u sukobu ima više desetina povrijeđenih sa obe strane. Prištinski mediji prenose da je povrijeđen i šef poslaničke grupe pokreta "Samoopredeljenje" Visar Imeri.\nPo riječima portparola Urgentnog centra Prištine Štenda Fažljiua, pomoć su zatražile dvije osobe - jedna zbog povreda od udaraca, a druga zbog suzavca, prenosi B92.\nIncidenti su počeli nakon što je predstavnik Samoopredeljenja Dardan Mulićaj postavio ultimatum policiji da za 15 minuta ukloni barikade postavljene ispred zgrade Vlade Kosova.\n"(Ministar Aleksandar) Jablanović je majke Đakovice nazvao divljacima. Stavljamo do znanja Vladi, policiji Kosova, da mi nismo divljaci i da nije potrebno toliko obezbjeđenje. Tražimo da Trepča hitno postane javno preduzeće", rekao je Mulićaj.\nDemonstranti, koje predvodi opozicioni Pokret Samoopredeljenje, traže ostavku ministra Aleksandra Jablanovića i da Trepča hitno postane javno preduzeće, čemu se protive Vlada Srbije i politički predstavnici Srba sa Kosova.\nSanije Beriša, majka nestalog dječaka iz Đakovice, pričala je o uvredama koje je o majkama Đakovice navodno izrekao Jablanović.\n"Mustafa treba da podnese ostavku jer je to spas za Kosovo", rekla je Valjdete Bajrami i dodala da je kosovski premijer formirao glomaznu vladu, sa mnogo članova i političkih zvaničnika.\nPredstavnica opozicione Alijanse za budućnost Kosova Donika Kataj Buljupi je podržala zahtjeve Samoopredeljenja da Jablanović da ostavku i zatražila da se hitno razmatra Zakon o javnim preduzećima.\nPredstavnica te organizacije Nusrete Kumnova je izjavila da ne žele da budu dio protesta koji poprima političke i stranačke dimenzije.\nOkupljeni nose parole "Bez Trepče nema države", "Trepča je naša, a ne srpska", "Isa (premijer Kosova Mustafa) je sluga Srbije, "Hašima (prvi potpredsjednik Vlade Tači) u zatvor", "Jablanović napolje", "Dole vlada iz Raške".\nOkupljeni protestuju zbog izjave Jablanovića od 6. januara da su "divljaci" oni koji su spriječili raseljene Srbe iz Đakovice da posjete domove i crkvu na Badnje veče. Jablanović je kazao da nije mislio na sve građane koji su protestovali, već samo na one koji su Srbe gađali kamenicama.\nU Prištini su u subotu, na poziv opozicionih stanaka i građanskih organizacija, održane demonstracije na kojima je od premijera Ise Mustafe zatraženo razrješenje ministra Aleksandra Jablanovića i usvajanje zakona o pretvaranju "Trepče" u javno preduzeće.\nPo završetku skupa dio demonstranata je gađao zgradu vlade i na njoj slomio stakla na prozorima, zbog čega je policija morala da interveniše i upotrijebi suzavac. Povrijeđeno je 19 pripadnika policije, a privedena su 22 demonstranta.\nUhapšen gradonačelnik Prištine\nGradonačelnik Prištine Špend Ahmeti uhapšen je tokom današnjih demonstracija u centru grada, koje još traju, rečeno je Srni u kosovskoj policiji.\n"Ahmeti je uhapšen zbog napada na policajca", navode u kosovskoj policiji.\nAhmeti istovremeno obavlja funkciju zamjenika predsjednika radikalnog albanskog pokreta "Samoopredjeljenje".


Partizanski komandant, pa - vojvoda | Novosti.rs\nPartizanski komandant, pa - vojvoda\n10. 06. 2003. u 18:46\nSA približavanjem 13. jula “Dana ustanka crnogorskog naroda -u Vasojevićima, ali i celoj republici sve se dublje otkopavaju stari rovovi podela. Tog dana, kako je najavio Odbor za podizanje spomenika vojvodi Pavlu Đurišiću, u Gonjem Zaostru, kod Berana, crnogorskoj “Ravnoj Gori”, biće otkriven spomenik vojvodi Pavlu Đurišiću.\nPartizani i četnici ponovo su uskočili u rovove, koji su ponovo “obnovljeni” još pre godinu dana kada su članovi Odbora najavili podizanje spomenika, da bi početkom maja prošle godine počeli radove na njemu i na izgradnji četničkog spomen kompleksa koji će obuhvatati još crkvu i Ravnogorski dom\nIZGRADNJA spomenika je pokušaj rehabilitacije saradnje sa okupatorom, stavovi su OO SUBNOR Berane. - Đurišić je ratni zločinac, i njegovi su četnici samo iz ovog kraja u logore internirali 1.000 ljudi. U Lubnicama su ubili 42 partizana, a od Korita do Pešteri oko 1.000 muslimana. U okolini Pljevalja, Goražda i Foče ubili su još 6.000 muslimana. Pavle jeste imao uspeha u borbi, ali protiv partizana, jer ovde ni jedan četnik nije okrenuo cev protiv okupatora, tvrde borci, uz ogradu da je Pavle Đurišić učestvovao u Trinaestojulskom ustanku protiv okupatora, ali da je ubrzo pokazao samovolju, razišao se sa ustanicima,okrenuo se četnicima i počeo sa zlodelima.\n- Šteta što nije ostao sa nama, bio bi veliki general, kaže Dojo Jovančević, član Predsedništva SUBNOR Berane.\nU osudi organizatora podizanju spomenika pridružilo se i predsedništvo SUBNOR Crne Gore koje nije na istim “talasnim” dužinama sa mnogim svojim odborima u Crnoj Gori. Uz konstataciju da je Đurišić najveći ratni zločinac, vrh boračke organizacije je napao mitropolita Amfilohija i Srpsku pravoslavnu crkvu, koji “uz četnički pokret, dinastiju Karađorđević i prosrpske stranke, postaju zlokobne snage velikosrpskog šovinizma i nacionalizma”.\n- NESPORNO je da je operacijama za oslobađanje Andrijevice i Berana, 17. i 18. jula, komandovao Pavle Đurišić, kaže Dragoljub Šćekić, predsednik Odbora za podizanje spomenika četničkom vojvodi i autor “Albuma crnogorskih četnika”, luksuzno opremljenom delu koje je izazvalo brojne reakcije u Crnoj Gori. - To je u “Tokovima revolucije” priznao partizanski narodni heroj i kasniji ideolog KPJ Đoko Pajković. Kasnije, kada je samo u Kolašinu od strane partizana ubijeno 300 ljudi, Đurišić je došao u Gornje Zaostro, osnovao štab i okupio 14.000 četnika. Borio se i protiv Italijana, i u tim sukobima je bilo mrtvih, postoji i dokumentacija o tome, kategoričan je Šćekić.\nRadivoje Vukićević, jedan od organizatora julskog ustanka u andrijevačko-beranskom srezu, tvrdi da je do razlaza sa Đurišićem došlo jer je on, kao jedan od članova vojnog štaba sa još dvojicom kapetana tražio da se ustanici oštro razračunaju sa muslimanskim življem.\nU naredbi koju je major Đurišić izdao prilikom ratnih operacija u pljevaljskom kraju i oko Foče i Goražda, stajalo je “žene i decu ne dirati”, kaže Goran Kiković, profesor istorije iz Berana, autor knjige “Vojvoda Pavle Đurišić”. - Akcije nad Albancima i muslimanima preduzimane su samo radi odbrane pravoslavnog življa u selima koja su im oni spalili na desnoj obali Lima, potom, zbog sprečavanja dalje saradnje sa okupatorom ali i zarad odmazde zbog počinjenih nedela. Neka oni koji blate mrtvog vojvodu objasne kako je kao “saradnik okupatora” mogao biti interniran u logor “Strij” u Poljskoj, odakle je pobegao? Kako je posle završenog rata uhvaćen od ustaša i zaklan u Jasenovcu? Neka odgovore na ta pitanja, a mi ćemo na njih odgovoriti vrlo brzo na naučnom skupu koji ćemo organizovati i gde ćemo dokumentacijom i naučnom istinom odgovoriti na sve komunističke podvale, kaže Kiković.


Kingston Digital se udružio sa NXP Semiconductors na razvoju novog procesora - SVET KOMPJUTERA\nKingston Digital Europe Co LLP, ogranak zadužen za flash memorije u okviru ovog proizvođača memorijskih proizvoda, danas je najavio partnerstvo sa NXP Semiconductors na njihovom novom i.MX 8M Plus aplikacijskom procesoru. NXP je vodeća kompanija u razvoju aplikacijskih procesora za kreiranje infrastrukturnih rešenja koja uključuju pametnu tehnologiju.\nProizvođači pametnih uređaja koji zahtevaju NXP-ove setove za inženjersku verifikaciju koji u sebi sadrže i.MX 8M Plus, primetiće da se u njima nalazi i Kingstonov eMMC. Ovo stvara sjajnu priliku za produbljivanje saradnje sa NXP-om, a takođe će i dodatno predstaviti Kingstonova ugrađena memorijska rešenja drugim IoT proizvođačima. Njegova memorija i skladište su takođe ugrađeni u NXP-ove prethodne generacije procesorskih ploča i.MX 6 i i.MX 7 serije.\n„Naš najnoviji i.MX 8M Plus procesor fokusiran je na mašinsko učenje, viziju, multimediju kao i na industrijske IoT uređaje“,rekao je Jeff Steinheider, direktor marketinga proizvoda za procesore globalnih industrijskih aplikacija, NXP Semiconductors.\nKingston je započeo poslovanje sa ugrađenim memorijama 2010. godine kako bi odgovorio na tada rastući trend pametnih telefona, tableta i ranih IoT rešenja. Kao rezultat toga, njegova memorijska rešenja mogu se naći u industrijskim aplikacijama, uključujući praćenje voznog parka i uređajima koji omogućavaju 5G telekomunikacije, kao i u mnogim proizvodima za kućnu upotrebu, uključujući Bluetooth zvučnike, robotske usisivače i nosive uređaje.


Hocu.ba Poziv za učešće na treningu digitalne i integrisane bezbjednosti! – Hocu.ba\nPoziv za učešće na treningu digitalne i integrisane bezbjednosti!\nAlternativni centar za devojke iz Kruševca uz podršku Trag fondacija\nvas poziva na online trening digitalne i integrisane bezbednosti koji će biti održan od 23. do 26. februara 2021. godine.\nZbog ovoga je izuzetno važno da zajedno razmišljamo o rizicima koji se tiču bezbednosti pri upotrebi informaciono-komunikacionih tehnologija, kao i o pitanjima zaštite privatnosti, kako lične tako i zajednice sa kojom radimo.\nTrening digitalne i integrisane bezbednosti će učesnicama omogućiti da se upoznaju sa različitim aspektima bezbednosti i privatnosti u digitalnom prostoru, informacije o alatima koje možemo koristiti kako bi umanjile rizike, kao i savete i preporuke kako delovati u situacijama rodno zasnovanog digitalnog nasilja bilo da se dešava nama ili korisnicama naših usluga.\nPrijava na sledećem linku:\nZa sva dodatna pitanja možete nam se obratiti putem emaila: [email protected]\nAutor Džana Olovčić digitalna bezbjednost mladi prilika trening\n« Prijavite se za ICGEB stipendije\nTakmičenje za srednjoškolce i studente širom BiH »


Oštre optužbe poslanika i ministarke Mihajlović\nPoslanik Demokratske stranke Balša Božović izjavio je danas da će ukoliko se ne povuče predloženi zakon o konverziji građevinskog zemljišta, vladajuća većina ostati upamćena kao neko ko je prodao Srbiju tajkunima, što su oštro negirali naprednjaci i ministarka građevinarstva, infrastrukture i saobraćaja Zorana Mihajlović.\nBožović je u Skupštini Srbije tokom razmatranja amandmana rekao da određene odredbe zakona omogućavaju izbegavanje davanja naknade za građevinsko zemljište te da Srbija u bescenje svoju imovinu poklanja tajkunima koji će imati najviše koristi od tog zakona.\n“Zemlju prodajete tajkunima, a istovremeno povećavate cenu struje, smanjujete plate i penzije, tako da samo vi živite bolje, a građani sve gore”, ocenio je Božović.\nZorana Mihajlović je rekla da je za vreme vladavine DS-a bilo 650 sumnjivih privatizacija i raskinutih ugovora i da će DS ostati upamćena po tome što je građanima “oteo nadu da se može živeti bolje” i po tome što je bez posla ostavila 400.000 ljudi.\nOna je istakla da se ovaj zakon sad ne bi donosio da je pitanje konverzije bilo rešeno mnogo ranije i naglasila da Vlada uporno ispravlja brojne greške demokrata.\nBožović je na to ministarki odgovorio da je pljačkaška privatizacija izvođena u vreme Vlade Vojislava Koštunice i Mlađana Dinkića, kada je ona bila Dinkićeva prva savetnica i član njegove stranke G17 plus.\n“Dakle gospodin (bivši predsednik G17 plus Miroljub) Labus i gospodin Dinkić su bili u toj Vladi od 2004. do 2007. godine kada su 23 sporne privatizacije od strane Evropske komisije tako ocenjene i vi ste neko ko je tu privatizaciju između ostalog na taj način uređivao”, rekao je Božović.\nPoslanik Srpske napredne stranke Aleksandar Jovičić rekao je Božoviću da je DS stvorila tajkune i ostavila najveći deficit i nezaposlenost.


Inzko pozvao Budimira da povuče odluku o razrješenju Krajine - Klix.ba\nBiH Inzko pozvao Budimira da povuče odluku o razrješenju Krajine\n7.1.2014. u 18:04\nŽivko Budimir Valentin Inzko Ante Krajina\nVisoki predstavnik u Bosni i Hercegovini Valentin Iznzko očekuje da predsjednik Federacije Bosne i Hercegovine Živko Budimir osigura funkcioniranje institucija, saopćeno je iz Ureda visokog predstavnika (OHR) u Sarajevu.\nInzko je danas na sastanku pozvao Budimira da poništi odluku od 3. januara kojom je razriješio dužnosti federalnog ministra finansija Antu Krajinu ili da tu odluku izmijeni na način da ministar finansija može i dalje obavljati njegove funkcije do imenovanja nasljednika ili dok sud ne odluči drugačije.\n"U interesu je građana Federacije BiH i Bosne i Hercegovine u cjelini da je mjesto ministra finansija FBiH popunjeno i da ministar vrši svoje dužnosti", rekao je Inzko.\nPored toga, ministar finansija FBiH ima značajnu ulogu kao član Fiskalnog vijeća BiH. Bez njegovog potpisa, BiH neće moći dobiti dodatna sredstva od Međunarodnog monetarnog fonda", saopćeno je iz OHR-a.\nSve teže i teže pada juli 545\nprije 2h 38m 81


Mini gitarijada u Vranju; Prijavite svoj bend | Balkanrock.com\nTagovi: Gitarijada, Vranje, Zaječarska gitarijada\nSa organizatorima najstarije rok manifestacije na Balkanu je potpisan protokol o saradnji, a početkom naredne nedelje bi trebalo da bude formiran i zvaničan organizacioni odbor manifestacije u Vranju. Za sada smo u fazi prikupljanja informacija i sastavljanja tima koji će se operativno baviti organizacijom gitarijade, kaže za OK Radio direktor Turističke organizacije Vranje Saša Ivanov.\nMini gitarijada će biti organizovana na Sportskom centru, a planirano je da traje dva dana. Predvideli smo da na toj lokaciji bude i kamp u kojem će biti smešteni gosti iz drugih mesta, poput “Exita” i drugih letnjih festivala. To bi trebalo da bude mesto boravka i druženja mladih ljudi koji će posetiti naš grad – najavljuje Ivanov.\nTačan datum održavanja Mini gitarijade i drugi detalji biće utvrđeni nakon formiranja organizacionog odbora. Ivanov potvrđuje da je u budžetu predviđeno milion dinara za ovu manifestaciju, a očekuje se i učešće sponzora.\nU međuvremenu, promoter Mini gitarijade Vranje Dalibor Stamenković je uputio poziv svim neafirmisanom rok bendovima sa juga Srbije koji bi želeli da učestvuju i pobedom obezbede učešće na Zaječarskoj gitarijadi. U prijavi je potrebno dostaviti kratku biografiju benda i video snimak najmanje dve autorske pesme, uz tekstove na mail adresu minigitarijadavranje@gmail.com, najkasnije do 15. maja. Svim učesnicima biće obezbeđena naknada troskova puta, osveženje i smeštaj. Pored takmičenja neafirmisanih bendova, na Mini gitarijadi Vranje se očekuju i nastupi bendova iz prve lige srpskog rokenrola – stoji u pozivu. Pored toga, upućen je i poziv mladima iz grada i okoline koji žele da volontiraju na ovoj manifestaciji.\nBas i Stega: “Zaječarska gitarijada nas je prevarila”


Senator Džonson posle sastanka sa Vučićem: Nećemo nametnuti sporazum, daćemo prostor za fleksibilno rešenje! | Najnovije vesti - Srbija danas\n10.09.2018. • 19:21 Tanjug\nSenator Džonson posle sastanka sa Vučićem: Nećemo nametnuti sporazum, daćemo prostor za fleksibilno rešenje!\nImate hrabrog lidera, nn želi najbolje srpskom narodu, kazao je Džonson\n- Mi znamo koju odgovornost imamo i da imamo šta da ponudimo. Nećemo nametnuti nikakvo rešenje. Podržaćemo predsednika Vučića i dati mu prostora da pronađe flesibilno rešenje - rekao je Dzonson i dodao:\n- Imate hrabrog lidera. On želi najbolje srpskom narodu - kazao je Džonson, na zajedničkoj konferenciji za štampu, posle razgovora sa predsednikom Srbije.\n- Daću sve od sebe da vam dam podršku, kao i ljudima koji žele da se bave ovim pitanjem, ljudima na Kosovu i u Srbiji, koji se bore za mir i stabilnost - poručio je on.\n- Svi smo ljudska bića i želimo iste stvari - mir, bezbednost, stabilnu situaciju, gde možemo da dižemo porodice, da imamo posao, prosperitet, perspektivu. Američki narod želi to sve za sve na svetu. A kada mi obratimo pažnju na jedan deo sveta, kao što su Srbija ili Balkan, razumite da je to nestso što želimo za vas - podvukao je on.\n- Lepa je slučajnost što se to dešava u trenutku kada postoji mogućnost napretka Srbije i može dati rešenje za dugotrajni problem, da se pomogne da se stabiliše ne samo Srbija, već ceo Balkan - objasnio je on.\nTagovi: Ron Džonson, Aleksandar Vučić, sporazum, KIM, Kosovo, fleksibilno rešenje\nSrbija je zahvaljujući Vučiću postala poštovana i cenjena u svetu, nadamo se da ćemo imati podršku SAD.\nPodrska SAD-a je od velikog značaja za Srbiju,a Vucic se postarao da uzivamo veliko poštovanje.\nPozicija nam se bitno poboljšala, najteži stepenik je preskočen.\nUskoro stižu plodovi mukotrpnog rada.\nSa sRbijom danas svi žele da sarađuju i SAD, i EU, Rusija, jedini koji ima plan za rešavanje problema KiM je Aleksandar Vučić.\nPodrska konacno u resavanju problema KiM\nPozicija nam se bitno poboljsala


Atraktivna brineta ima nešto što niko nema na estradi! – Poznati.info\nOna je talentovana, ne samo kada je u pitanju fotomodeling gde se par puta oprobala za velike kampanje u inostranstvu, već je mlada i atraktivna Milena izvrstan pevač. Uplovila je u pevačke vode, snimila je dve pesme koje će uskoro ugledati svetlost dana.\nPrvu pesmu vrlo poznatu „Kolačići“ radio je Kiki Lesendrić još davne 1987 Marini Perazić a sada je mladoj Mileni uradio istu pesmu u drugačijem i novom aranžmanu.\nDrugu pesmu pisao je Andrej Jakšić, aranžman Marko Kon, a za obe pesme, ekranizacija je u produkciji Ognjena Amiđžića koji je inače producent celog projekta.\nZa ekranizaciju pesama atraktivna brineta okupila je ozbiljan tim ljudi, stiliste Vanju Pantin, Stefana Orlića, frizera Dragana Todorovića, šminkerku Jelenu Perkunić.\n„Živim na relaciji Chikago-Beograd, tamo mi je porodica, a ovde rođaci i prijatelji. U početku mi je bilo teško da tako živim, ali sada uživam i ponosna sam na sebe jer sam po tome i posebna. Spojila sam lepo i korisno, snimila sam pesme tako da ću deo godine provoditi u Srbiji a deo u Americi, ima li išta lepše“ – govori seksipilna Milena.\n„Puno sam uložila truda i rada, verujem u ono što radim te se nadam da će moje pesme pronaći put do publike“, završava šarmantna Mitićeva.\nPremijera spotova se očekuje uskoro, a po slikama možemo samo da zaključimo da su se i više nego zabavljali na snimanju.


Ekonomika međunarodnih odnosa, Predrag Bjelić\nKnjige ›› Ekonomija ›› Ekonomika međunarodnih odnosa\nEKONOMIKA MEĐUNARODNIH ODNOSA\n"Međunarodni odnosi su najšira oblast u kojoj deluju razni subjekti (države, međunarodne organizacije, preduzeća, transnacionalni politički i verski pokreti i slično), u kojem se manifestuju njihovi različiti, sukobljeni ili paralelni, interesi i veze koje se između tih subjekata uspostavljaju. Privredna aktivnost i veze koje se uspostavljaju zbog trgovine, gde se novac koristi kao sredstvo razmene, su najbolji način da se ti interesi sagledaju i otkriju, a veze između subjekata objasne. Zbog toga su međunarodni ekonomski odnosi značajan deo ukupnih međunarodnih odnosa.\nOdavno je otkrivena povezanost između ekonomske aktivnosti, pogotovo međunarodne trgovine, i međunarodne politike. Svaki subjekat u međunarodnim odnosima ima svoju strategiju kojom nastoji da ostvari svoje interese, i mi tu strategiju nazivamo spoljnom politikom. Za oblast međunarodnih ekonomskih odnosa svaki subjekt razvija spoljnoekonomsku politiku, čiji je najznačajniji segment spoljnotrgovinska politika. Spoljna politika značajno utiče na međunarodnu ekonomiju preko mera i instrumenata koja jedna ili više država preduzima da bi direktno ili indirektno regulisala odvijanje privrednih veza sa inostranstvom. Ali i ekonomska moć i interesi mogu značajno uticati na kreatore spoljne politike, a skup svih spoljnih politika subjekata međunarodnih odnosa daje međunarodnu politiku.\nU oblasti međunarodnih političkih odnosa isključivi akteri su bile suverene države ali se u novije vreme pojavljuju i novi subjekti kao što su nadnacionalne i druge međunarodne međudržavne organizacije, transnacionalni institucionalizovani verski pokreti (katolička crkva) i drugi. To su oni subjekti koji u ekonomiji spadaju u makro sferu posmatranja, dok se u svetskoj privredi pojavljuju i mikro subjekti, kao što su preduzeća i pojedinci. Međutim, zbog koncentracije kapitala i širenja poslovanja dolazi do pojave velikih preduzeća koje nazivamo transnacionalnim kompanijama, koje osim značajne ekonomske moći poseduju značajan uticaj na centre političke moći pa ih sve više ubrajamo u subjekte međunarodnih odnosa.\nZa nekoga ko želi da se bavi ekonomskim fenomenima međunarodne politike, odnosno političkim pojavama međunarodne ekonomije, istraživanja mora obavljati na samoj granici ekonomske i političke nauke, ili bolje reći u segmentu gde se ove dve grane nauke preklapaju. Kako je u svetu krajem 20. veka došlo do pojave velikog broja tzv. graničnih nauka koje objedinjuju predmet i metode istraživanja obe naučne grupe, kao što je, na primer, privredno pravo, ekonomska geografija i slično, predviđamo da će se formirati i nova nauka koja će objediniti delove predmeta i metoda istraživanja ekonomije i političkih nauka. Dugo smo razmišljali kako označiti jednu novu naučnu oblast i došli smo do zaključka da je najprikladniji naziv - Ekonomika međunarodnih odnosa. To bi bila još jedna od primenjenih naučnih disciplina ekonomije, tzv. granske ekonomike, u oblasti međunarodnih odnosa. Izvesna sumnja da je naslov malo pretenciozan odagnana je ustanovljenom činjenicom da se na univerzitetima na Zapadu često pojavljuju objedinjeni kursevi ekonomije i međunarodnih odnosa sa jednim od predmeta koji se nazivaju ekonomika međunarodnih odnosa (Economics of International Relations). U anglo-američkoj literaturi se za ovu oblast koristi naziv - International Political Economy, ali se kod nas prevod ovog termina ne bih mogao koristiti zbog drugačijeg koncepta "političke ekonomije".\nEkonomika međunarodnih odnosa se bavi istraživanjem ekonomskih fenomena u međunarodnim odnosima i istražuje uticaj ekonomskih faktora na kreiranje spoljne politike država i ukupne međunarodne politike. Metodologija istraživanja je slična svim društvenim naukama ali ono što je ključno je da se ekonomskim instrumentarijem žele otkriti politički interesi i objasniti određeno političko ponašanje. Glavna veza između međunarodne ekonomije i međunarodnih odnosa je spoljnoekonomska politika određenih subjekata međunarodne zajednice, u koje osim država i međunarodnih organizacija ubrajamo i transnacionalna preduzeća, pa je zato ona značajan segment koji se istražuje u ekonomici međunarodnih odnosa. Preko ove politike države utiču na preduzeća koja se bave međunarodnim poslovanjem ali se takođe sagledava uticaj preduzeća na kreatore ove politike kojim ona nastoje da je prilagode svojim interesima. Neki autori ovu oblast nazivaju i ekonomskom diplomatijom i smatraju je vezom makro subjekata, države, i mikro subjekata, preduzeća. Ekonomska diplomatija je samo veština koju države koriste, u okviru definisane spoljnotrgovinske politike kako bi poboljšale poziciju svojih preduzeća na inostranom tržištu."


„Donet je jednoglasni zaključak da se kolektiv Višeg suda u Pančevu obrati Visokom savetu sudstva kako bi ga obavestio pre svega o medijskom istupanju RTV Pančevo. Takođe, zahteva se od Visokog saveta sudstva, da se odredi prema ovakvom medijskom nastupu i reaguje u skladu sa Komunikacionom strategijom kako bi se stalo u zaštitu profesije sudije“, navodi se u saopštenju za javnost nakon sednice svih sudija Višeg suda u Pančevu.\nRTV Pančevo je u proteklih nekoliko dana emitovalo seriju tekstova i reportaža u svome programu i na svojoj internetskoj stranici pod nazivima: „Politička presuda Stanke Simonović“, „Da li je predsednica Višeg suda iskoristila položaj u privatne svrhe?“, „Veštine napredovanja predsednice Višeg Suda u Pančevu“.\nPredrag Belić zvani Baki bio je hapšen tokom akcije „Sablja“ 2003. godine zbog dilovanja droge i iznude, a prema evidenciji suda u Pančevu bio je u zatvoru još dva puta zbog pretnji ugrožavanja bezbednosti, pisali su ranije mediji.\nHajka na novinare NUNS Pravosuđe RTV Pančevo Stefan Cvetković\n← Uticaj vlasti na finansiranje lokalnih medija: prvi put novac ide tabloidima\nVučić snosi deo odgovornosti za pogibiju 16 ljudi →


In Store | Podrška | Unilever i Mercata VT doniraju bolnicama u borbi protiv COVID-19\nUnilever i Mercata VT doniraju bolnicama u borbi protiv COVID-19\nDonacija u vrednosti više od 3.550.000 dinara je raspoređena prema prioritetima i potrebama bolnica, u cilju borbe protiv epidemije i da se na ovaj način obezbedi što bolja higijena i bezbedniji uslovi boravka, kako za ljude koja su na lečenju, tako i za medicinsko osoblje.\nPandemija ne popušta i mi kao kompanija nastavljamo sa materijalnom pomoći bolnicama širom Srbije u vidu Domestosa koji im je neophodan radi održavanja adekvatnih higijenskih uslova. Od samog početka pandemije reagujemo i šaljemo pomoć tamo gde možemo da pomognemo, što je i odgovornost i obaveza svih nas. Mi ćemo pratiti situaciju i na dalje i spremni smo da tokom cele godine reagujemo pravovremeno i obezbedimo proizvode svim prioritetnim ustanovama. Drago nam je i ponosni smo da smo partneri u ovoj pozitivnoj priči koja na svojevrstan način pomaže u brizi o zdravlju i bržem oporavku, rekla je Ana Durković, marketing menadžer kompanije Unilever u Srbiji.\nKrajem 2020. godine, Unilever i Mercata VT su, takođe, podržali i novogodišnji projekat Novak Đoković Fondacije „Budućnost. Na vreme.“ u okviru kojeg su opremljene i obnovljene prostorije za edukaciju i zabavu dece u dečijim bolnicama u Beogradu: Institut za zdravstvenu zaštitu majke i deteta Srbije “Dr Vukan Čupić”, Bolnica za pedijatriju “Dr Olga Popović–Dedijer“ i Univerzitetska dečija klinika Tiršova.\nKako su još iz kompanije pojasnili, Domestos Thick Bleach Pine je proizvod na bazi hlora i reč je o biocidnom proizvodu koji se osimu u domaćinstvima koristi u objektima javnog zdravlja, kao i u drugim javnim i industrijskim objektima. Prema analizama nezavisnih laboratorija uništava 99.9% mikroba, uključujući viruse, bakterije, gljivice i spore.


Ekonomija - datum: 2019-11-07 ADSL U CRNOJ GORI Uvećan broj priključaka\nPodaci Agencije za elektronske komunikacije i poštansku djelatnost (EKIP) pokazuju da je ukupan broj ADSL priključaka na kraju septembra iznosio je 30,03 hiljade, 1,23 hiljade više nego u avgustu. Iz EKIP-a su saopštili da se od ukupnog broja ADSL priključaka na kraju septembra, 86,5 odsto odnosilo na građane, prenijela je juče agencija Mina biznis.\nBroj korisnika koji su putem optičke mreže (FTTx) pristupili internetu u septembru iznosio 59,02 hiljade.\nU izvještaju je navedeno da je WiMax priključaka bilo 2,29 hiljada, od čega se na građane odnosilo 81,56 odsto.\nBroj KDS priključaka na kraju septembra iznosio je 48,58 hiljade, a WiFi 2,97 hiljada.\nUkupan broj širokopojasnih priključaka na kraju septembra, nezavisno od tehnologije koja se upotrebljava za pristup, iznosio je 172,89 hiljada, 3,13 hiljada više nego u avgustu, saopštili su iz Agencije za elektronske komunikacije i poštansku djelatnost.


DENIS BEĆIROVIĆ TOKOM JAVNE RASPRAVE SAOPŠTIO DA SE GRANICA SA CRNOM GOROM NE SMIJE VERIFIKOVATI DOK SE BIH NE VRATI SPORNA TERITORIJA — Bosnjaci.Net\nObjavljeno: 27. February 2015. 15:02:27\nAko BiH želi iskrene i prijateljske veze sa Crnom Gorom, mora imati čiste račune, uzimajući u obzir i pitanje Sutorine – kaže Bećirović, predlagač skupštinske rezolucije Sve republike bivše SFRJ prihvatile su mišljenje Badinterove komisije. Pritom, komisije BiH i Crne Gore za utvrđivanje granice nikada Sutorinu nijesu identifikovale kao problem – kazao Željko Obradović\nU slučaju Sutorine i Kruševice došlo je do svojevrsne prevare i ne smijemo dozvoliti da u organima BiH bude verifikovana granica po kojoj bi ova teritorija pripala Crnoj Gori istakao je poslanik Predstavničkog doma Parlamentarne skupštine Bosne i Hercegovine Denis Bećirović. On je to rekao na javnoj raspravi o statusu Sutorine, koja je u organizaciji Ustavnopravne komisije Predstavničkog doma Parlamentarne skupštine BiH održana juče u Sarajevu. Kako su prenijeli bosansko-hercegovački mediji, predstavnici institucija BiH, akademske zajednice i civilnog društva iznijeli su oprečna mišljenja o tome da li ova teritorija pripada Bosni i Hercegovini ili Crnoj Gori.\nZamjenik predsjedavajućeg Komisije za državnu granicu BiH Željko Obradović istakao je tokom javne rasprave u zgradi parlamenta BiH da je ova komisija jednoglasna u zaključku da Sutorina pripada Crnoj Gori.\n– Aktivnosti utvrđivanja granice krenule su još 2001. godine, dok je Crna Gora bila u sastavu SRJ, i trajale su sve do kraja 2014. godine – naveo je Obradović.\nPrema njegovim tvrdnjama, osnovna dokumenta za odlučivanje Komisije bili su Dejtonski mirovni sporazum i mišljenje Badinterove komisije, prema kojima je Sutorina sastavni dio Crne Gore.\n– Sve repulike bivše Jugoslavije prihvatile su mišljenje Badinterove komisije. Pritom, komisije BiH i Crne Gore za utvrđivanje granice nikada Sutorinu nijesu identifikovale kao problem – kazao je Obradović.\nMeđutim, zagovornici ideje da Sutorina treba da pripadne BiH u se pozivaju se na granice utvrđene Berlinskim kongresom iz 1878. godine, koje je priznalo i Predsjedništvo AVNOJ-a. Tako je Denis Bećirović, predlagač parlamentarne rezolucije o Sutorini, kojom se traži da se vlasništvo Crne Gore nad tom teritorijom preispita, kazao je da je po pitanju razgraničenja došlo do svojevrsne prevare.\n– Ukoliko BiH želi iskrene i prijateljske veze sa Crnom Gorom, mora imati čiste račune, uzimajući u obzir i pitanje Sutorine – konstatovao je Bećirović.\nPredstavnik Akademske građanske inicijative za vraćanje Sutorine i Kruševice u sastav BiH Azra Kurthećajić-Bošković pozvala se na granice utvrđene Berlinskim kongresom, održanim 1878. godine.\n– Crna Gora nije ostvarila posjed nad Sutorinom i BiH ima pravo da traži od Crne Gore vraćanje Sutorine ili da zatraži pravdu pred Međunarodnim sudom pravde u Hagu – navela je Kurthećajić Bošković.\nOna je podvukla da Akademska građanska inicijativa za vraćanje Sutorine i Kruševice traži od parlamenta BiH da usvoji rezoluciju o Sutorini i zauzme stav da polazište od kojeg treba krenuti u utvrđivanju granica budu granice utvrđene na Berlinskom kongresu na koje se pozvalo i Predsjedništvo AVNOJ-a.\nOna je posebno ukazala i na ekonomski momenat vraćanja Sutorine u sastav BiH, čime bi BiH došla do drugog izlaza na Jadransko more.\nTranskript s javne rasprave, kao i predlozi i sugestije koji su dostavljeni Ustavnopravnoj komisiji Predstavničkog doma Parlamentarne skupštine BiH, biće proslijeđeni tom domu na razmatranje. Kako se očekuje, Predstavnički dom Parlamentarne skupštine BiH tokom marta odlučivaće o Bećirovićevoj rezoluciji, piše dnevni list DAN - M.V.\nLatinović još u BiH\nAmbasador BiH u Crnoj Gori Đorđe Latinović još se nalazi u Bosni i Hercegovini i biće tamo dok ne bude imenovan ambasador Crne Gore, kazao je član bosansko-hercegovačkog Predsjedništva Mladen Ivanić. On je naveo da Predsjedništvo pitanje Sutorine i poništenja ugovora o granici sa Crnom Gorom još nije razmatralo.\n– Predsjedništvo ništa nije o tome razgovaralo, mi ćemo razgovarati o tome kada sporazum dođe i ako dođe na dnevni red Predsjedništva – objašnjava Ivanić za Antenu M.\nUpitan da li se ambasador Đorđe Latinović još nalazi u BiH, Ivanić je rekao da je on još u Bosni i Hercegovini, i da će biti tamo dok ne bude imenovan ambasador Crne Gore. Ranije je predsjednik Crne Gore Filip Vujanović, zbog otvaranja pitanja Sutorine, odložio imenovanje ambasadora u Sarajevu. Zvaničnici Crne Gore su saopštili da je pitanje Sutorine za Podgoricu završeno i da očekuju skoro potpisivanje ugovora o državnoj granici.


Direktor Udruženja slijepih Kantona Sarajevo Fikret Zuko i generalni sekretar Saveza paraplegičara i oboljelih od dječije paralize F BiH Elvira Bešlija , u okviru projekta "IN" – Implementacija UN Konvencije o pravima osoba sa invaliditetom u Bosni i Hercegovini’’ posjetili su 14.12.2015.godine Federalno ministarstvo zdravstva. Sa pomoćnikom ministra Goranom Čerkezom razgovarali su o mnogim aktuelnim temama od interesa za osobe sa invaliditetom, koje su u nadležnosti Federalnog ministarstva zdravstva.\nOsnovni cilj sastanka je bioupoznavanje predstavnika ovog ministarstava sa aktivnostima koje su provođene u okviru projekta "IN".Predstavljena je Analiza usklađenosti zakona u BiH sa UN Konvencijom o pravima osoba sa invaliditetom, sa fokusom na oblast zdravstva.\nU svojim izlaganjima Elvira Bešlija i Fikret Zuko su istakli da je Analiza pokazala izuzetno nizak stepen implementacije Konvencije, zbog čega je položaj osoba sa invaliditetom u Federaciji BiH sve teži.\nGospodin Čerkez je ocijenio da su aktivnosti provedene u okviru projekta „IN" veoma korisne , da će urađene analize implementacije Konvencije biti korištene kao veoma vrijedan materijal u predstojećim reformama u Federaciji BiH , ne samo u oblasti zdravstvenog sektora, već i u svim drugim sektorima od interesa za osobe sa invaliditetom. Posebno su aktuelizirana pitanja pomagala za osobe s invliditetom, pristupačnosti zdravstvenih ustanova i listama lijekova. Traženi su mehanizmi kako obavezati kantone da poštuju standarde i kriterije koji se utvrđuju na federalnom nivou.\nFikret Zuko i Elvira Bešlija zahvalili su se Ministarstvu na podršci koju su pružili implementaciji ovog projekta, nakon čega su im uručili set dokumenata Analize koje su uradile radne grupe, kao i promotivni materijal projekta „IN".\nGospodin Čerkez je obećao da će i dalje podržavati projekte koje apliciraju organizacije osoba sa invaliditetom, te da će se angažovati, u okviru nadležnosti, da se u propise uključuju prijedlozi koji imaju za cilj implementaciju Konvencije o pravima osoba sa invaliditetom u BiH.


Kako da prijavite aplikaciju ili pregled korporaciji Microsoft - Pomoć za Microsoft Windows\nKako da prijavite aplikaciju ili pregled korporaciji Microsoft\nAko primetite da aplikacija ili pregled sadrže uvredljiv ili neprikladan sadržaj, odnosno bilo kakav sadržaj za koji mislite da narušava uslove korišćenja Windows prodavnice, obavestite nas o tome.\nNapomenaAko imate problema sa nekom aplikacijom, pogledajte Šta da radite ako imate probleme sa aplikacijom.\nPostupak prijavljivanja aplikacije korporaciji Microsoft zbog kršenja uslova korišćenja Windows prodavnice\nNa početnom ekranu dodirnite ili izaberite stavku Prodavnica da biste otvorili Windows prodavnicu.Pronađite aplikaciju, a zatim je dodirnite ili kliknite na nju.Dodirnite dugme Pregled ili kliknite na njega, a zatim dodirnite ili izaberite stavku Prijavi ovu aplikaciju zbog kršenja uslova korišćenja Prodavnice. Ako se niste prijavili u Windows prodavnicu, prijavite se pomoću svog Microsoft naloga.Sledite uputstva za prijavljivanje aplikacije, navedite sve detalje o tome zbog kojih je prijavljujete, a zatim dodirnite dugme Prosledi ili kliknite na njega.\nPostupak prijavljivanja pregleda aplikacije korporaciji Microsoft zbog kršenja uslova korišćenja Windows prodavnice\nNa početnom ekranu dodirnite ili izaberite stavku Prodavnica da biste otvorili Windows prodavnicu.Pronađite aplikaciju, a zatim je dodirnite ili kliknite na nju.Dodirnite ili izaberite Pregledi, pronađite pregled koji krši uslove korišćenja Prodavnice, dodirnite ili izaberite stavku Prijavi ovaj pregled, a zatim izaberite razlog prijavljivanja.


Svetska banka: Građani Kosova u proseku bez posla 40 godina\nGrađani Srbije u proseku 25 godina svog života provode nezaposleni, jedan je od zaključaka današnjeg 15. izveštaja Svetske Banke za Zapadni Balkan.\nIsti podaci važe i za Albaniju i Crnu Goru, dok je prosečno trajanje statusa nezaposlenosti na Kosovu, prema podacima Svetske banke, 40 godina života.\nUprkos snažnijem rastu u 2018. godini, u regionu je otvoreno svega 96.000, uglavnom u proizvodnji i uslugama, što je mnogo manje u poređenju sa 171.000, koliko je radnih mesta otvoreno 2017. godine.\nLazar Šestović, glavni ekonomista Svetske banke za Srbiju, objašnjava da je stopa nezaposlenosti u 2018. godini i dalje visoka, posebno za žene i mlade, a u nekim zemljama je pad nezaposlenosti rezultat povećane neaktivnosti radne snage i emigracije, a ne novootvorenih radnih mesta, konstatuje se u izveštaju.\n„ Došlo je do određenog oporavka privrede, plate su porasle malo, svi pokazatelji su relativno pozitivni ukupno gledano. Međutim, ono što je glavna karakteristika svih tih pokazatelja i poboljšanja je da su oni nedovoljni u smislu da običan čovek može to da oseti u svom svakodnevnom životu, i oni su nedovoljni da nas ozbiljnije približe nekim standardima Evropske Unije“, kaže on.\nDa bi običan čovek u Srbiji mogao u svom svakodnevnom životu da oseti poboljšanje, stručnjaci Svetske banke zaključuju da bi umesto trenutnog privrednog rasta od 3,5 do 4% Srbija morala da dostigne nivo da svake godine njen privredni rast bude 5 do 6%.


Prvi srpski transeks roman - Nedelja - Dnevni list Danas\nPočetna » Nedelja » Prvi srpski transeks roman\nPrvi srpski transeks roman\nNova izdavačka kuća Skripta Internacional objavila je nedavno svoje prvo izdanje u okviru biblioteke Monokl, roman Vasilija Domazeta Lola, devojka od mermera.\n0Piše: K. S. D. 06. septembra 2020. 20.24 Izmenjeno: 20.25\nSa naslovne strane knjige\nNa tragu filma Želimira Žilnika Marble ass, čiji su junaci bili poznati beogradski transvestiti, roman Lola, devojka od mermera, tretira problematiku transrodnosti na specifičan način, kroz ljubavnu priču Adama, sredovečnog inžinjera i Lole, trans devojke sa beogradskog asfalta.\n„Adam i Lola zajedno čine sintezu bez koje se možemo izgubiti u egu, i bez koje ne možemo dokučiti koren ove priče, a to je ljubav“, kaže Lena Volgin, autorka recenzije.\nIntrigantan svet beogradskog transpodzemlja predstavlja okvir u kome se ispoveda drama Loline transformacije u ženu, sve do operacije promene pola, i pronalaska novog života u kome više nema mesta za njenog pratioca i pomagača.\nUrednik izdanja, Nemanja Veljović Subrosa, naglašava da će okosnica koncepcije izdavačke kuće Skripta Internacional biti priče uzbudljivih sižea, ali da je kvalitet teksta centrali kriterijum od koga se neće odstupati.\nKnjiga, Lola devojka od mermera, transrodnost


Općini Tomislavgrad 41.000 KM za osam projekata\nFederalno ministarstvo kulture i sporta objavilo je danas rezultate Javnoga poziva za odabir programa i projekata koji će se sufinancirati iz proračuna Federacije BiH u 2015. godini čime je općini Tomislavgrad za osam projekata, iz različitih kategorija, odobreno ukupno 41.000 KM.\nObjavljeno 30.12.2015 15:36\nTom odlukom Planinarsko društvo "Orlova stina" za projekt obnove i opremanja planinarskoga doma na Blidinju dobilo je 10.000 KM, a HNK "Tomislav" za projekt izgradnje svlačionica ispod Gradskog stadiona u Tomislavgradu 15.000 KM.\nVijeće mladih općine Tomislavgrad za projekt Internet za sve – proširenje mreže (3. faza) dobilo je 4.500 KM, Udruga mladih "Mi mladi Tomislavgrada" za projekt afirmacije mladih u lokalnoj zajednici 3.500 KM, dok je Župni ured sv. Ante Padovanskog Šujica za drugo izdanje monografije "Župa Šuica" dobio 3.000 KM.\nSpeleološko društvo "Mijatovi dvori" za projekt speleoturizma dobilo je 2.000 KM, Udruga građana za kulturu i informiranje "Tomislav" za projekt snimanja dokumentarnoga filma "Ganga – pratiteljica života" 2.000 KM i Rugby klub Tomislav za organizaciju manifestacije V. Rugby Beach Fest je dobio 1.000 KM.


Prednost nege u staračkom domu - Dom za stare Arija\nPrednost nege u staračkom domu\n4 фебруара, 2018Dom Arija\nPrednost nege u staračkom domu je velika.\nStarenjem kod nekih ljudi javlja se potreba za dodatnim nivoom nege. Čak i osobe koji su ranije bile veoma samostalne, mogu zatražiti pomoć nakon pojave Alchajmerove bolesti, hroničnih bolesti ili, pak, slabosti kao procesa starenja. Tada se, često, postavlja pitanje da li treba angažovati osobu za negu u kući ili to prepustiti staračkom domu.\nKada razmišljate kako najbolje rešiti problem starenja, budite sigurni da starački dom ima mnoge prednosti u odnosu na druge alternative. U njima vaši najbliži dobijaju negu kakvu zaslužuju.\nNega u staračkom domu odvija se puna 24 časa\nNajočiglednija prednost nege u staračkom domu jeste da se ona odvija kontinuirano 24 časa dnevno, sedam dana u nedelji, što vi u kućnim ulovima nikako ne možete postići.\nNega u staračkom domu je personalizovana i uključuje redovnu administraciju dnevnih recepata, medicinsku pomoć kada je potrebno, hitne medicinske usluge, usluge 24-časovnog zdravstvenog nadzora.\nObezbeđivanje medicinske pomoći na licu mesta od registrovanih medicinskih sestara i zdravstvenih radnika je presudno za bezbednost i dobrobit starih.\nTakođe, domovi za stara lica pružaju pomoć svojim stanarima u svakodnevnim aktivnostima, kao što su organizovanje lekova koje koriste, zatim, kupanje, oblačenje, korišćenje toaleta, pa čak i hranjenje.\nPrednost nege u staračkom domu ogleda se i u specijalnim zdravstvenim jedinicama\nMnogi starački domovi u svom sastavu imaju posebna odeljenja namenja specijalnim pacijentima.\nAko vaš voljeni ima demenciju, Parkinsonovu, Alchajmerovu, ili neku drugu tešku bolest, u domu postoji posebno kvalifikovano osoblje za negu starijih osoba sa ozbiljnim zdravstvenim stanjima. Svaki starački dom ima i profesionalne terapeute, fizioterapeute i psihijatre koji su u svakom trenutku na raspolaganju.\nMnogi stariji ljudi ne mogu pravilno da se hrane ili, čak, zaborave da jedu i piju u odgovarajuće vreme. Prednost nege u staračkom domu jeste i u redovnoj i zdravoj ishrani koja se odvija u određenim intervalima tokom celog dana, što veoma povoljno utiče na opšte stanje organizma. Neki od njih nude različite planove obroka kako bi zadovoljili različite ukuse i zahteve u ishrani, dok drugi za planiranje jelovnika angažuju licenciranog dijetetičara.\nNe samo da su u nemogućnosti da se brinu o sebi, stariji ne mogu da vode računa ni o svom životnom prostoru. Upravo, nega u staračkom domu podrazumeva i svakodnevne kućne poslove čišćenja i pranja od strane osoblja.\nStara lica su sigurnija u staračkom domu\nNa žalost, mnoge stare osobe žive same, pa su zato često meta fizičkog, emocionalnog i finansijskog zlostavljanja. Situacija je naročito loša, ako vaš bližnji pati Alchajmerove bolesti ili demencije, pa se dešava da zaboravi da zaključa vrata ili zatvori prozore. Upravo zato je starački dom pravo mesto jer u njemu postoji stalni nadzor koji stvara zaštićeno okruženje.\nPrednosti nege u staračkom domu u za čitavu porodicu\nU savremenoj porodici svi odrasli rade. Naporni raspored na poslu, dečije aktivnosti i druge obaveze ostavljaju nedovoljno vremena za potpunu brigu o starijim. Znajući da je u staračkom domu vaš voljeni siguran i da mu je pružena sva potrebna nega, moćićete bez opterećenja da se bolje organizujete, a redovnim posetama u domu pružićete maksimalnu posvećenst i starijem članu svoje porodice.\nStarost nije laka, zato je pomoć u ovom periodu života neminovna.\nStarački dom Arija je tu da u takvim momentima pruži oslonac i podršku kako našim korisnicima tako i njihovim porodicama.\nPosetite nas ili se detaljnije informošite na našem sajtu www.arija.rs